Mendi ipuin lehiaketara aurkeztua\n- otsailak 01, 2015\nAingeru egunero joaten zen Mintxetako atletismo pistara korrika egitera. Oso metodikoa eta burugogorra zen, horrelakoa izan behar zen egunero egunero mintxetako pistek daukaten 400mtan maratoia egiteko behar zituen 105,475 itzuliak egiteko. Ez buelta erdi gehiago, ezta gutxiago ere, egin beharreko neurria horixe zen. Denbora ere ondo kalkulatua zeukan, hiru ordu behar zituen egunero horretarako.\nBazekien lehenengo 10 itzulietan gorputza berotzen joaten zela, ondorengo 50 itzulitan korrika egiteaz disfrutatzen zuen. Alde berdinera bueltak emateagatik eskuineko hanka mintzen hasten zitzaion 60. itzulian eta azken 5,475 itzulietan hanketako min izugarriak edukitzen zituen arren, gertatzen zitzaiona ezagutzen zuenez, lasai zegoen. Obligazio bat bezela hartzen zuen korrika egitera joatea, gero ondo sentitzen zelako.\nZigor ere egunero joaten zen mintxetara. Zigorri ere kirolak ondo sentiarazten zion, baina beste helburu bat zeukan, Zigor egunero egunero joaten zen Munetako tontorrera.\nMintxetako aldageletan egiten zuten topo. Zigorrek Aingeruri galdetzen zionean ea zer moduz moldatu zen korrika egiten, honen erantzuna beti zen berdina, ondo, lasai. Noski, horrelaxe zen, nahiz eta erantzun horren azpian hankako minak egon, monotonia edo errutina handia, dena kontrolpean zegoenez, Aingeru oso lasai itzultzen zen beti aldageletara.\nAingeruk Zigorri galdetzen zionean, honen erantzunak denetik izaten ziren, egun batetan goian hegohaize xuabearekin Muskurutxuko buelta zoragarria egin zuela kontatzen zion, eta Sallobentera jeisterakoan Morkaikokoek txukundutako Sargoateko iturrian geldiune bat egin zuela ura edaten. Beste batean pagadian udazkeneko hosto erorien gainean Upai Goitira jeitsi zela kontatzen zion. Hurrengo batean Atxolingo pago bakarretik itsasora begira egon zela paisaiaz disfrutatuz, edo Aizkorri, Udalaitz, Anboto eta Gorbeia elurtuta ikusten zirela eta ikaragarri gustatzen zitzaiola paisaia hori. Baina batzutan hotza pasa zuela, lokatzez blai itzuli zela, edo ekaitzak harrapatu zuela eta beldurtuta jeitsi zela edo tartean zaintiraturen bat ere egin zuela kontatzen zion.\nAingeruri Munetara igotzeko gogoak tentatu arren, zaintiratueri beldur handia zien, hori zen bera Mintxetako atletismo pistetatik ez ateratzeko arrazoietako bat.\nBaina egun batetan Mintxetatik atera eta Beraseta alderuntz korrika abantatu zen Aingueru. Lauan korrika egitera ohituta zegoenez, aldapa handia zegoela iruditu arren, Mintxeta goragotik ikustea gustatu zitzaion!\nHurrengo egunean berriz ere Beraseta aldera abantatu eta mendian sartuko zela pentsatu zuen, ea aurkitzen zuen Munetako tontorrerako bidea. Egia esan, espero zuen erraz aurkituko zuela Munetarako bidea, baina hainbeste bidezidor eta gurdibide ikusi zituen ez zekiela ze bide hartu. Bat aukeratu zuen, eta denboratxo bat basatan ibili ostean, berriz ere leku beretik bueltatzea erabaki zuen. Zapatillak lokatzez beteta zeuzkan, asko irristatzen zen, erori ere egin zen, denbora asko ibili zen baina oso gutxi aurreratu zuen korrika egiteko ritmoarekin alderatuta, aldapan ibiltzera ohitu gabe zeuzkan giharreak oso nekatuta zeuzkan eta gainera ez zen tontorrera iritsi!\nKitto, ez zuen horrek merezi, ez zen berea. Hurrengo egunetik berriz ere Mintxetako atletismo pistetan jarraitu zuen korrika bere 105,475 itzuliak egiten, lasai, dena kontrolpean, hankako minak ere bai.\nBaina han zegoen egunero Zigor, aldageletan, bere ilusio guztiekin, bere bizipen guztiak kontatzen. Egun batetan Orkatz bat ikusi zuela, hurrengo egunean berandu atera eta frontalarekin igo zela, salamandra pila bat atera zitzaizkiola euritan bidera, hurrengoan erori eta belauna urratuta itzuli zela, edo Guenako artzaixakin elkartu eta istoriak entzuten egon zala.\nAingeruk penaz pentsatzen zuen hori ez zela beretzat.\nEgun batetan aldageletan beste bati entzun zion Karakateko igoeran parte hartzeko entrenatzailea hartu zuela, sekula ez zela kirolaria izan, baina helburu hori jarri ziola bere buruari, eta hasi zela poliki poliki karakatera igotzen. Bada ezpada entrenatzailearen kontaktua eskatu zion.\nEtxean buruari bueltak ematen ibili ostean, hurrengo egunean bada ezpada, entrenatzaileari deitu zion. Entrenatzailearen lehenengo galdera, ea ze zapatilla zeuzkan galdetu zion, eta asfaltoko gastatuak zeuzkala ikustean, mendiko batzuk erosteko gomendatu zion. Ondoren, nahi bazuen entrenamendu konbinatu bat jarriko ziola, sasoia ez galtzeko Mintxetako saioak mantendu, baina astean egun batean aldapak egiten hasi beharko zen. Ondoren astean birritan eta abar.\nPlanteamendua gustatu eta horrela hasi zen. Aldapak entrenatzen gero eta erosoago sentitzen zenez, entrenatzaileak aldapetan luze entrenatzen hastea tokatzen zitzaiola esan zion, eta Muneta aldera joatea tokatu zen halako batean. Baina biderik jakin ez! Entrenatzaileak bidea zekien norbaitekin geratzeko esan zion, eta Aingeruk Zigorri eskatu zion ea egun batetan bidea erakutsiko zion.\nZigorrek poz handiz esan zion baietz, baina ea ze bide erakustea nahi zuen galdetu zion, Elgoibarko itzulikoa, gasaren bidea, egurraren bidea, Uliren bidea, Sallobenteko sekretuetatik Upai Goitira eta ondoren Atxolinera zijoana, edo ea pagadian galtzea nahi zuen...\nBa bide normala, zer nahiko zuen ba Aingeruk! Hori galdetzea ere.\nEta horrelaxe hasi ziren jende gehien igotzen den bidetik Munetara igotzen. Haserako zatia ezaguna zitazion, baserri artetik igarotzea. Zigorrek Eusebio eta beste nekazal injineruak agurtu zituen lehenik, ondoren Agarreko sagastiak sagarrez lepo nola zeuden ikusten geratu ziren. Gereziondoak onenak emanda zeuden ordurako. Errepide gaineko larrean ardiak nola zeuden fijatu ziren. Lehenengo zati hau erosoa egin zitzaion Aingeruri, eta oso polita Zigorren esplikazioeri esker. Baina momentu batean bidezidor bat hartu zuen Zigorrek, eta bera entrenatzen ibilitako aldapak baino askoz zailagoa zen, malda gehiago, labainago...dagoeneko ez zuen ingurura begiratzen, lurrera begira zijoan. Tontorrerako zenbat falta zen galdetu zion Zigorri, eta honek oraindik herena ere ez zutela egin.\nKitto! Hau ez zen berea. Zigorri eskerrak eman eta bere buruarekin dezepzionatuta behera jeitsi zen. Oso gaizki sentitzen zen, gainera Zigorri eskatu bidea erakusteko, eta ezin. Entrenatzaileak ere ez du asmatu ni prestatzen, hori nik ezin dudalako da pentsatu zuen Aingeruk bere barrurako. Zergaitik ez nintzen inor mareatu baino lehenago ohartuko hau ez dela neretzat! Banekien barren, konklusio horretara iritsi nintzen bakarrik hasi nintzenean Berasetara joaten! Esaten zion Aingeruk bere buruari, latigoarekin zigortzen zuen bitartean.\nNi lasai bizi nintzen Mintxetan 105,475 itzuliak egiten, eskuineko hankan mina eduki arren! Gainera, lagunak Mintxetako tabernan egoten dira, eta ondoren beraiekin kafe bat hartzen dut, eta horixe da nere bizitza. Zergaitik enredatu neretzat eginak ez dauden gauzak egiten saiatzen? Lan gehiegi eskatzen dit honek!\nHurrengo egunean 105,475 itzuliak korrika egin ondoren Mintxetako tabernan kafea hartzean, lagunek galdetu zioten ea nondik ibili zen, aspadian ez zutela bere berri. Aingeruk Munetako ilusioa kontatu zienean eta ondoren bizitako dezepzioa, ea merezi ote zion galdetu zioten lagunek. Tabernan biltzen zirenen aldean kirolari apartena zen Aingeru, bizitza beste era batetan betetzen zuen, beraien aldean bizitzan helburuak zeuzkala eta mintxetan korrika disfrutatzen zuela ikusten zuten, eta lagunek ez zuten ulertzen nola ez zuen nahikoa horrekin. Are gehiago ikusita ze frustrazio sortarazi zion mendira joateko saiakerak. Lagunek babestu nahi zuten, baina agian itotzen ari ziren. Aingeruk ez zien esplikatu ze ilusio transmititzen zuen Zigorrek. Zigorren bizipoz hori, eta bizitzaz, mendiaz eta naturaz disfrutatzea nahi zuen Aingeruk ere, beti gustatu izan zaiolako natura. Baina frustrazioari beldur handia zion, eta lagunen mezuek etsitzera eraman zuen. Entrenamenduen ordutegia ere aldatu zuen Zigorrekin ez topo egiteko, inbidia gehiago ez pasatzeko. Onartzea nahi zuen hori ez zela beretzat.\nBaina ordutegia aldatu eta muskurutxura begiratu gabe entrenatzea ez zen nahikoa. Bazeukan barruan har bat, eta har hori berriz ere hazten joan zen. Har horrek esaten zion berak ere igo ahalko zuela Muneta, bera ez zela inor baino gutxiago, are gehiago, kirolean maila aparta zeukala.\nBerriz ere lehengo orduan entrenatzen hasi zen, eta berriz ere Zigorrekin topo egiten hasi zen aldageletan. Munetara igotzeko bide ezberdinak zeudela kontatu zion Zigorrek, eta nahi bazuen hurrengoan pistatik igoko zirela proposatu zion.\nEz zeukan bere buruan konfidantza nahikoa eta entrenatzaileari deitu zion berriz ere. Berriz ere maldak entrenatzen hasi zen eta iritsi zen udaberriko egun garbi eta epel horietako bat.\nZigorrekin geratu eta abantatu ziran mendiruntz.\nEusebio lurra lantzen hasia zegoen jada. Inguruan zeuzkan injineruak negutegitxoa konpontzen. Arkumeak jaiota zeuden Agarreko zelaian. Karakateko sekretu guztiak ezagutzen dituen Guenako artzaia zegoen handik ardiekin, hizketan egin ondoren aurrera jarraitu zuten. Beheko iturritik ur pila bat zetorren, udaberri oparoa zen, zuhaitzetan hostoak hazten. Hizketan zijoazen Zigor eta Aingeru, eta konturatu ordurako Sigma azpian ikusi zuten, eta Moru parez pare. Ingurura begira oharkabean agertu zen antena itxusi hori ere, nahiz eta gaurkoan ez zirudien inondik inora itxusia. Gerturatzen ari ziren tontorrera. Barrenean Anboto, Untzillatx, mendiak agertzen joan ziren. Aingerurentzat bista horiek ikustea ikaragarria zen, dominazio sentsazioa ematen zion Eibar azpian ikusteak. Ez zijoan tontorrean pentsatzen, momentuaz disfrutatzen ari zen. Zigor ixilik zijoan Aingeruren aurpegira begira. Ez zuen Aingeru bizitzen ari zenaren traba izan nahi. Iritsi ziran goiko iturrira, ur fresko trago bat hartu, eta azken metroak falta zitzaizkien. Han hasi ziran agertzen Krutzebarri, Aloña, Aizkorri... Udaberriko hego haize egun epel bat tokatu zen, inbertsio termikoa zegoen, goian askoz giro hobea zegoen behean baino.\nTontorrerako azkenengo metroak egin, eta tontorrean exeri ziren hegoaldera begira. Barren barrenean Aratz ere ageri zen. Horrelako egun baten bila joanda ere ezingo zuten eguraldiarekin asmatu, ikaragarria nolako eguna zegoen!\nAtxolin, Hirukurutzeta, Erlo, Gaintxipixa, itsasoa ere ikusten zen! Arno, Kalamua, Urko, Durangalde osoa...\nEstasian zirudien Aingeruk. Egia esan eguna ez zen gutxiagorako! Minutu batzuk paisaiaz disfrutatzen egon ziren biak, ixilik, txorien udaberriko kantuak entzuten zituzten bitartean.\nBaina oraindik sorpresa txiki bat eman nahi zion Zigorrek Aingeruri. Gainetik metro batzuk joan ziren Atxolin alderuntz, eta behera begiratzeko esan zion. Azpian, oso behean, lekutan ikusten ziren borobil urdin handi bat eta txiki bat, eta atzean berdegune bat eraztun gorri batekin. Mintxeta zen! Han, zuloan!\nAingeruri tripek buelta eman zioten. Pentsatzea ere han behean entrenatzen zenbat eta zenbat buelta eman zituen, eta besterik ezagutzen ez zuenez, harekin konformatzen zenbat denbora egon zen. Pentsatze hutsak bizitza osoa han pasatu ahal zuela, Munetako edertasunaz disfrutatu gabe!\nGainera, ohartu zen Munetako tontorrerako bidea ez zitzaiola batere gogorra egin tontorra ez zuelako momentu batean ere buruan eduki, igoeraz disfrutatzen joan zelako, alegia.\nMamuak uxatu eta bizitzako egun guztiak bizi nahi dituzten guztieri eskainia.\nEz dizuet ukatuko ipuina oso originala ez denik, baina ipuin hau lehenengo saria irabazteko idatzi nuenik ere ezin ukatu. Orain, egia esan, ez dakit saritua izango den ere, kar kar kar\nAizkorri kanalaundi zuzenetik eskiekin\nMendi blog bikain bat!


Kare-harriak dira haitz mota guztietan erlieberik bitxienak eratzen dituztenak.\nKare-haitzezko eskualde batzuek oso ezagun eta famatuak dira morfologiaren aldetik eta are gehiago estetikarenetik duten interesagatik.\nKarst erliebea erliebe mota «anormala» da: zintzur itxurako haranak, ageriko hustubiderik gabeko depresio itxiak, kobazulo eta lur azpiko ibaiak –emari handiko Vaucluse iturri edo iturburuetan kanporatzen direnak–, ertz bertikaleko erliebe zutiak eta beste ezaugarri berezi asko izaten baitira erliebe mota honetan.\nKare-haitz erlieberik bereziena karst erliebea da.\nErliebe mota hori higadura prozesua gehienbat disoluzio bidez gertatzen den lekuetan sortzen da.\nKarst erliebeak kare-harriak ez diren haitzetan ere era daitezke, gatz eta igeltsu lurraldeetan, adibidez.\nGatzetan eta igeltsuetan ere, disoluzio prozesuak gertatzen dira, baina era honetako karst erliebe gutxi da munduan era horretako lurrak oso urri baitira Lur osoan.\nKarst hitza Istriako (Kroaziako) Kartz eskualdetik datorkio.\nKarst erliebeetan forma exokarstikoak eta endokarstikoak bereizten dira, lur gainean azaltzen diren ala lurpean gertatzen diren.\nUr emari handiak izaten dira normalean; ur emari horiek kanporatzen diren iturburuei sorburu deitzen zaie.\nEuskal Autonomia Elkartean garrantzi handiko karst erliebeak daude, Aralarkoa, esate baterako.\nBizkaiko lurraldean, eta Urdaibai inguruan zehazki –1984an UNESCOk Biosferaren Erreserba izendatu zuen– Bigarren Arokoak dira material gehienak eta tuparriz, hare-harriz eta eskistoz gainera, kare-harriz ere osatuta daude.\nKare-harri horien artean konplexu urgoniarreko (Behe-Kretazeoa) kare-haitz materialak azpimarratu behar dira, garrantzi handiko karst formak baitaude horietan.\nKarsta agertze honek lur azpiko uraren ibilbideak eta kobazulo, haitzulo eta leizeak izateko bidea ematen du.\nKobazuloen artean azpimarratzekoak dira 454 metroko desnibeleko Iñeritzako leizea (Nabarnizen), Busturiako San Pedroko haitzuloa eta Santimamiñeko haitzuloak, estalaktita eta estalagmita formazio bikainak eta historiaurreko pintura guztiz ederrak dituztenak.\nKare-harriak ezpurutasun proportzio handiagoa edo txikiagoa izan dezaketen karbonato kaltzikoak (CO 3Ca) dira. Karbonato kaltzikoa disolbagarria da anhidrido karbonikoa duen uretan eta beste zenbait azidotan.\nKare-harria ur karbonikotan disolbatzeko disoluzio mekanismoa oso konplexua da, disolbatutako anhidrido karbonikoaren parte bat baino ez baita urarekin konbinatzen azido karbonikoa emateko. Gainerakoa orekan geratzen da airearekin eta bikarbonatoa osatzen duen partearekin. Eguratseko CO 2-a zertxobait urritzea aski da, CO 2 disolbatua eta konbinatu gabea ere urritzeko; horrek, aldi berean, bikarbonato moduan konbinatuta dagoen CO 2 kopurua ere urritu egiten du eta, horrenbestez, bikarbonato honen parte baten deskonposizioa ere bai.\nBaina aireak duen gas karbonikozko edukia oso aldakorra da, presioarekin batera aldatzen baita, eta presioa bera ere oso aldakorra baita lur azpiko ibilbideetan, eta batez ere, landare usteltze maila desberdinen arabera. Bestalde, tenperaturak ere aldatu egiten ditu aireak eduki dezakeen gas karbonikoaren, eta, uretan, disolbatuta eta bikarbonato gisa konbinatuta egon daitezkeen gas kopuruen arteko proportzioak.\nUretako CO 2-aren (karbono dioxidoa) bidezko disoluzioa bizkorra izaten da, baina mugatua. Ezin jarrai daiteke aldez aurretik aireko CO 2-a uretan disolbatuta ez bada, era horretara erreakzio kate bat eratuz.\nDisoluzio hori oso geldi gertatzen da tenperatura apaletan, baina nahiko bizkor ur epeletan.\nEra horretara higatzen dira disoluzioz kare-haitz eskualde lekuak. Ezpurutasun disolbagaitzezko hondarrak baino ez dira geratzen bertan, haitzaren oso parte txiki bat baino ez baitira izaten normalean.\nKare-harri mota nagusiak\n«Ezpurutasun» horien arabera ezpurutasun gutxiko kare-harriak eta, beraz, errazkien disolbatzen direnak, eta ezpurutasun askoko kare-harriak bereiz daitezke.\nKare-harria silizeduna izaten da askotan, bai kare-haitzezko zementua duen hareharria delako edo bai silize proportzio jakin bat duen kare-harria delako. Kare-haitzezko zementua duen hare-harria denean, zementua baino ez da desagertzen: haitza,kohesio gutxiko harea xeha-erraza bihurtzen da; kare-haitz multzoak berehalaxe desagertzen dira horrela. Silize proportzio bat duen kare-harria denean, oso era desberdinetako erliebeak eratzen dira silizearen banaketaren arabera. Silizea alde guztietan berdin banatuta dagoenean, geodetan edo zentimetro batzuetako diametroko hutsuneetan meta daiteke silize hori disoluzioz, eta haietan suharria eratzen du; edo gainazaleko disoluzio hutsune ugariak ere estal ditzake edo errota edo geztera harria osatu.\nErrotarriak eratzeko, kare-harria disolbatu eta silizea berehala metatzen da disoluzio barrunbeetako hormetan. Modu horretan barrunbeak ezin dira handitu eta prozesua gelditu egiten da, kare-harria ezin baita disolbatu, silize geruza fin batez estalirik dagoelako. Haitz horiek ur beroa ukituz edo klima azpitropikaleko airearenpean higadura fase batean zehar era daitezke, infiltrazio uraren eraginagatik. Errotarri deitu horiek erresistentzia handiko harriak dira eta testigantzazko muinoak era ditzakete.\nHala ere, kare-harrizko hondamen itxurako erliebearen adibiderik onena dolomiena da. Dolomiak kaltzioaren eta magnesioaren karbonato bikoitzak dira. Karbonato kaltziko disolbagarriaren eta magnesio karbonato ia-ia disolbaezinaren proportzioen arabera, oso lastertasun desberdinetan gertatuko da disoluzioa. Teorian dolomia kare-harria baino disolbagarritasun gutxiagokoa izan arren, magnesio karbonatoa duelako, hain zuzen, urak erraz erasotzen du, dolomia oso porotsua denez. Beraz, dolomiaren permeabilitatea hutsuneen tamainaren araberakoa izango da. Bestalde, izotzaren aurrean hauskorra da eta presioarekiko erresistentzia gutxikoa; horregatik, ganga dolomitikoak erraz hondoratzen dira.\nKreta haitza pikor fineko kare-harria da, porotsua, arina eta erraz konprimitzen dena.\nOso era askotako erliebe motak eratzen ditu. Itsasaldean dagoenean eta olatuek jaten dutenean, bizkor atzeratzen diren itsaslabarrak era ditzake, biguna baita, baina trinkoegia da bloke osoetan hausteko. Bestalde, airearen kontra ere ez du erresistentzia finko jakinik, era askotakoa baizik. Badirudi izotzaren eraginez pitzatzeko duen erraztasuna dela higadurarako duen sentikortasunaren arrazoia.\nFlysh-a kare-haitzezko eta tuparrizko geruza txandakatze bat da, tuparri eta karehaitz orri pila bat elkarren gainka jarrita baleude bezala. Alpe mendien sorrera garaiko pilaketa lodietan agertu ohi da, eta mendikatea altxatzen ari zen itsasoan eratu ziren. Flysh-aren erliebea muino itxuragabe eta altuez dago osatuta. Flysh-aren adibide bikain bat Gipuzkoako itsasertza inguratzen duten mendietan ageri da, Donostiainguruko Mendizorrotz mendian esate baterako.\nItsasertzari buruz paraleloa den mendi sail horretan egin diren epaietan –A8 autopista egiteko egindakoetan, esate baterako– argi eta garbi ikusten da Hirugarren Aroko materialen (tuparria, kare-harria, eskistoak, etab.) liburu baten orrien gisako antolamendua. Geruza horiek tolestuta daude, Alpe mendien sorrera aldiko tolesdurak beharturik.\nEgia da, karst erliebea haitz gogor, hauskaitz eta urari sakoneraino sartzen uzten dion haitz bati (disolbagarria izan dadin) berez dagokion erliebea dela. Hala ere, kreta eta tuparrizko kare-harriek ez dituzte ezaugarri horiek. Ura barreneraino sartzea pitzaduren mende dago, kare-harria pitzatuta dagoenean eta pitzadura nahiko zabal asko dituenean baino ez baita irazkorra, bestela, pitzadura estuak aise bete baitaitezke konkrezioz eta haitza iraztezin bihurtu berriro.\nErliebe bat karstikoa izateko beste baldintza beharrezko bat da haitzak gutxieneko masa izatea, sendoa izatea alegia, eta oso tolestuta ez egotea. Bi baldintza horiek batera doaz, izatez, haitz masa zurrunegia baita asko tolesteko. Hain zuzen ere, haitzak gutxieneko masa ez duenean, tartekatze irazgaitzek ez diote urari barrura sartzen uzten. Haitz bat tolesten bada, pitzadura gehiago egiten dira eta errazago sartzen da ura barrenera; baina lar tolestuta badago, azaleko erreka ibarrak sortzen dira egiturazko gainazal inklinatuetan. Beraz, erliebearen parte handi bat egiturak eragindakoaizango da, eta ez higadura mota jakin batek eragina. Haitzaren kare-haitz izaera horiek airepeko higaduraren kontra eustean baizik ez da islatuko, eta gogortasun horren ondorioz, errazago gelditzen dira egiturazko gainazalak aldatu gabe.\nKarst erliebeetan ez da ibai higaduraren aztarnarik aurkitzen, hain zuzen ere ia batere urik ez baita ibiltzen lurraren azaletik, berez lurralde horretako klima ibai sare iraunkor bat edukitzeko bezain hezea izanda ere. Karst erliebeetan ura kare-harrian barrena sartzen da eta leku sakonetan zehar isurtzen da, haitza barrutik disolbatuz.\nKarst izen hori hedatu egin da, eta disoluzio prozesuen bidez eraturiko edozein erliebe definitzeko erabiltzen da gau egun.\nKasu horietan ez dute zertan agerturik izan daitezkeen kanpo forma guztiak eta izan daitezkeen karst estalitakoak, lur azpian gordeak, zeren ur disolbatzaileek eragindako higadura baita garapen morfologikoaren eragile nagusia.\nZintzurra edo arroila\nEskualde karstikoetako forma arrunt bat da hori. Zintzurretan, ordea, agerian zirkulatzen du urak. Zintzurra hegal zuzeneko haran bat da, bi kare-haitz plataformaren arteko benetako zerra-ebakia. ColoradokoArroila Handia da mota honetako formazioen adibide adierazgarriena eta ezagunena.\nIsurialdeen gogortasunarengatik eta irazkortasunarengatik gertatzen da, hain zuzen, higadura gehiena ibilguaren hondoan; hegalek, berriz, oso geldiro eboluzionatzen dute, haran barrenaren aldean. Horma malkortsuak, azpitik janak eta malda gutxiagoko ezpondak izaten dira, elkarren segidan, barreneraino, kare-haitzezko geruzen arabera mailakaturik. Karst lurraldeetan zehar arroilak eratuz igarotzen diren ibaiak alogenoak izaten dira, urruti izaten dute iturburua, eskualde irazgaitzetan, eta kare-haitzezko eskualdetik igarotzean oraindik erabat galdu gabe izaten dute iturburuko uraren parte bat.\nLapiaza ( edo lenarra )\nKare-haitzen gainazaleko epaiak dira.\nEpai horiek egon daitezke lurrez beteta edo hutsik, agerian. Lurrez beteta daudenean, haitzari lurreko azido humikoen bidez egiten zaio eraso. Hala ere, lurra izan daiteke geroago han jarria ere. Bigarren kasuan, aldiz, epaiak estali gabe daudenean, azaleko ura izaten da higaduraren eragilea. Ur horren eraginak forma bitxiak sorrarazten ditu, harri zelaiak, kanal sakonak, etab.\nLapiaz artekatuak zentimetro bateko zabalerako artekak izaten ditu, orratzekin, ertz biziekin eta erle habiekin eta beste irudi askorekin batera. Egiturako lerro ahulen denudazioak estratifikazio planoak agerian uzten dituen lapiaza eta diaklasa lapiaza eratzen ditu. Lapiazaren zulo horiek eta erliebeek milimetro batzuetatik eta hamar metro eta gehiagoko neurriak izan daitezke.\nLur azalean edo ordokian onil baten itxuran agertzen den barrunbe handi bat da leizea. Karst eskualdeetan oso forma arrunta da. Disoluzioak zabaltzen duen pitzadura batetik hasten da. Disoluzio horrek haitzak elkarrengandik gehiago bereiz ditzake eta lurra hondoratzeko baldintzak erraztu; horrela leize horrek lehendik zabalduta dauden pitzadura gehiagorekin bat egin dezake eta tamaina handia har dezake. Pitzadura horiek etenak izaten dira sarritan.\nNormalean, leizea dagoen lekuan haitzuloa izaten da haren jarraipena. Haitzulo honen sabaiko zartaduretatik estalagtitak eratzen dira infiltrazio uretako kaltzitaren prezipitazioz. Haitzuloaren hondoan gangatik erortzen den urak ere, kaltzita metatzen du, estalagmitak eratuz.Leizea izateko haitz gogor eta hauskaitza izan behar du. Leizea eratzeko prozesu bik eragiten dute: disoluzioak eta hondoratzeak.\nLeize baten adibide hurbila Lantzeko Basajaun Etxea izeneko kobazuloa da.\nNafarroako Izadi Erreserba hau Txorrostarriko erreka arroilaren inguruan dagoen barrunbe bat da, Aierdi mendiaren iparraldeko hegalean. Kobazuloaren eta galerien egiturak 425 metroko luzera dute eta maila bat baino gehiago ditu azpiko ur ibilbidearen gainean. Inguru honek duen berezitasuna, kobazuloaren sabaian dagoen estalaktitazko eta bestelako morfologiako kristalizaziozkomultzoa da, aragonitoz osatua gehienbat; horrexegatik, hain zuzen, multzo hori oso interesgarria da mineralogiaren ikuspuntutik.\nDolina hitzak sakana edo harana esan nahi du. Arrautza formako sakan bat izaten da; ingurua izan dezake oso sigi-saga itxurakoa, baina inoiz ez angelu bizikoa. Normalean oso malda handiko ertzak izaten ditu dolinak; ertz horretan haitz biluzia ageri ohi da. Aldiz, sakanaren hondoa lurrez beteta egon ohi da. Lur hori deskaltzifikazioaren ondoriozko buztina izaten da sarritan,disolbatutako kare-harriaren hondarra, kolore gorrikoa eta laborantzarako oso egokia.\nNeurri oso era askotakoa izan daiteke, metro batzuetako diametrotik kilometrotarainokoa; sakonera, aldiz, metro batzuetik hasi eta berrehun bat metro eta gehiagorainokoa izan daiteke.\nDolinen jatorria oso eztabaidatua da, baina badirudi absortzio puntu batek eragina izaten dela, hain zuzen ere sakan bateko ura, euriaren ondoren, sakonerantz baizik ezin baitaiteke bideratu.\nDolina bat baino gehiagoren loturak sigi-saga formako ertza duten sakanak eratzen ditu, uvala deituak.\nPolje hitzak ordokia esan nahi du; geomorfologoek, ordea, karst jatorriko ordokiak adierazteko erabiltzen dute. Ordoki horien zabalera ehundaka metro batzuetatik zenbait kilometrotara bitartekoa izan daiteke, eta luzera zenbait kilometro batzuetatik hamarka kilometrotara bitartekoa.\nPoljearen ertzak aldapatsuak izaten dira normalean, zintzurrarenak bezain malkartsuak izan gabe, eskualde epeletan behintzat; hondoa laua izaten da eta deskaltzifikazio lurrez estalia egon ohi da; lur horia edo gorria izaten da. Edozein kasutan, lur aberatsa izaten da lur hori, harroa eta hezetasuna gordetzeko gai. Hori dela eta, poljeak oso toki egokiak dira herriak edo laborantza ezartzeko.\nNormalean errekasto batek zeharkatzen du poljea, baina hori ez da poljetik kanpora ageriko haizpitarte batetik irteten, hustubide batean galdu baino. Jugoslavia ohian hustubide horiei «ponor» deitzen zaie. Geruza freatikoa oso behean dagoenean, errekastoa ponor-era heldu aurretik desagertzen da, lehorte garaietan gertatu ohi den bezala; alderantziz, geruza freatikoa igoz gero, posible da ponor-ak ur gehiagorik ez hartzea, eta Vaucluse iturburuen modura ere joka dezake, eta ondorioz poljea urez bete.\nLur azpiko zirkulazioa\nKare-haitz eskualde bateko lurpeko uraren zirkulazioa uraren sarrera puntuen eta irtenguneen artean gertatzen da. Uraren sarrera guneak izan daitezke pitzadurak, leizeak, ponorrak, edo ageriko ibaien ezkutaguneak (hain zuzen, ibai osoa lurpean desagertzen den haranari haran itsua deitzen zaio). Lur azpiko ibilbide batzuk ura tindatuz ezagutu ahal izan dira. Urari ematen zaizkion koloreak naturalak edo artifizialak izan daitezke. Baina beste kasu batzuetan, ur masa batzuek galdu egiten dira, eta ezin izan da jakin non ateratzen den, sakoneko geruzaren batean edo itsaso barrenean aterako balira bezala.Uraren sarrera eta irteera puntuen arteko ibilbideak ez du inolako loturarik lehenagoko ageriko ibaiekin; zintzurren azpian ez dago lur azpiko ibairik; lur azpiko ur lasterren ibilbideek antzinagoko lur azpiko ibaien ibilbideak ebakitzen dituzte batzuetan, Kroaziako Istria eskualdean frogatu den moduan.\nLur azpiko ibilbidea putzu eta galeriatan zehar igarotzen da. Galeria horien zabaltasun neurriak ez dira berdinak izaten uraren zirkulazioa askea baldin bada, grabitateak eragina alegia, uraren eta galeriako gangaren artean dagoen airea presio normalean dagoenean, ala presiopean gertatzen bada, espeleologoek ganga busti deitzen dutenen bidez. Lehenengo kasuan, zirkulazioa askea denean, galeriaren zabaltasun neurria era askotakoa izan daiteke; gela asko izaten dira estalagktitadunak, eta ur lasterrak higadura mekanikoa eragiten du hondoan. Bigarren kasuan, aldiz, uraren zirkulazioa presiopean gertatzen denean, galeriaren profila eliptikoa izaten da gutxi gorabehera, disoluzioz tankeratua baita. Urapresiopean duten galeria hauek aurkako aldapak edo sifoi itxurako egiturak ere izan ditzakete. Honen eraginez aldizkako iturriak sortzen dira. Zirkulazio hori hodi komunikatzaileen printzipioen arabera gertatzen da, oro har.\nLur azpiko ibilbideek haitzaren masaren puntu ahulak jarraitu ohi ditu, geruzatze planoak, diaklasak, failak edo antzinako lapiazaren diskordantzia gainazalak.\nKarst bateko uraren zirkulazioak geroz eta hondorago joateko joera du; hondoratze horretan, azpiko galeriek goragoko galeriak baldintzatzen dituzte, zeren pitzadura bertikal edo ia bertikal batek galeria pisu bi lotzen baditu, ura goiko galeriatik behekora joango baita. Hori iturburuaren emaria infiltratutakoa baino handiagoa denean gertatzen da; bestela, lur azpiko zirkulazioa gero eta leku altuagoetara iristen da, eta horrelakoetan ponor bat iturburu bihur daiteke. Beraz, infiltratutako ur kopuruaren eta iturburuko emariaren arteko oreka ala desorekak erregulatuko dute lur azpiko uraren maila.


EKA-REN GOMENDIOAK | Bizigiro | Berria\n2017ko apirilak 26\nZer egin behar du bidaiariak overbooking-aren aurrean?\nSaihesteko, komenigarria da aldez aurretik aireportura joan eta ontziratzeko txartela eskuratzea. Overbooking-a badago, konpainiaren erakusmahaira jo behar da, eta erreklamazio orriak eskatu. Ekintzek ez dute preskribatzen gertaera izan eta bi urte igaro arte. Dena dela, komenigarria da lehenbailehen erreklamatzea.\nZeintzuk dira bidaiariaren eskubideak?\n• Egin gabe geratutako bidaia zatiaren prezioaren dirua itzultzea, eta, dagokionean, abiapuntura eramatea.\n• Hurrengo hegaldia hartzea.\n• Bezeroak nahi duen datarako bidaia atzeratzea.\nAurreko edozein aukera hartuta ere, konpainiak kalte-ordainen konpentsazioa eman behar dio bidaiariari:\n250 euro, 1.500 kilometro baino gutxiagoko hegaldietan.\n400 euro, 1.500 kilometro baino gehiagoko Europako Batasunaren barruko hegaldietan; eta EBtik kanpokoetan, 1.500-3.500 kilometro arteko hegaldietan.\n600 euro, bestelako hegaldietan.\nKonpentsazioak dirutan ordainduko dira —bidaiariak ez badu nahi bidaia txartelekin edo bestelako zerbitzu batzuekin pagatzea—. Hauek ere ordaindu behar ditu konpainiak:\nMezuak. Bi telefono dei edo telefax bidezko mezu edo mezu elektronikoak.\nJanaria. Nahikoa janari eta edari, itxaroten egon beharreko denboraren arabera.\nOstatua. Gaua(k) igaro behar izanez gero, hotelera eramatea eta ostatu hartzea.\nKonpainiarekin konpontzen ez bada, non aurkeztu erreklamazioa?\n• Arazoa aire konpainiarekin bada, Abiazio Zibileko Zuzendaritza Nagusian; eta, arazoa aireportuko zerbitzuekin bada, herrialde bakoitzeko aireko nabigazio erakundean.\n• Hegaldia bidaia konbinatu bateko osagarri bada, Garraio Arbitraje Batzordeetan ere egin daiteke erreklamazioa, 3.005 euro artekoa.\n• Bidariari laguntzeko ere badaude Kontsumobideko bulegoak, kontsumitzaileen informaziorako udal bulegoak eta kontsumitzaileen elkarteak.


Robert William Holley - Wikipedia, entziklopedia askea.\n(«Robert W. Holley» orritik birbideratua)\nUrbana (Illinois), 1922ko urtarrilaren 28a\nLos Gatos (Kalifornia), 1993ko otsailaren 11 (71 urte)\nCornell Unibertsitatea 1947) Ph.D. : kimika organiko\nMedikuntzako Nobel Saria (1968)\nRobert William Holley (Urbana, Illinois, AEB, 1922ko urtarrilaren 28a - Los Gatos, Kalifornia, 1993ko otsailaren 11) Estatu Batuetako biokimikaria izan zen.\nNew Yorkeko Cornell Unibertsitatean lan egin zuen. Bigarren Mundu Gerran penizilina sintetizatu zuen taldeko kide izan zen. Gero, transferentziako azido erribonukleikoaren (tRNA) egitura kimikoa ikertu zuen. Molekula hori funtsezkoa da kode genetikoa eta proteinen sintesia interpretatzeko. Lan horiengatik, Medikuntzako Nobel saria jaso zuen 1968an, H. G. Khorana eta M. W. Nirenbergekin batera.\nWikimedia Commonsen badira fitxategi gehiago, gai hau dutenak: Robert William Holley\nMultimedia: Robert Holley\nOrriaren azken aldaketa: 23 urtarrila 2018, 21:22.


China Oil Cooler Tube fabrikatzaileak eta hornitzaileak - Majestic\nNanjing Majestic Company Txina olio hozkailu fabrikatzaile handienetako bat da. Egoitza nagusia Jiangsu-n (Txina), 80 langile baino gehiago eta% 10etik gorako teknikariak ditugu. Aluminiozko soluzio berritzaileak eskaintzeko konpromisoa hartu dugu, errendimendu altukoekin, kalitate hobearekin eta fabrikazio zerbitzu baliotsuekin. Beti bilatzen ari gara etengabeko berrikuntza materialetan, prozesuetan, ekipoetan eta aplikazioetan, baita etengabeko hobekuntza prozedurei, kalitateari eta entregari dagokionez. Gainera, gure fabrika ISO / TS16949 bidez ziurtatuta dago. Behin betiko kalitatezko olio hozkailu hodia eskaintzeko gai gara. eta prezio lehiakorrak. Kalitate handiko hodiak hornitzeko ez ezik, saldu osteko zerbitzu bikaina ere egoera onean gaude. Ongi prestatutako ingeniariek laguntza teknikoa eskainiko dizute.\nOlio hozkailuaren hodiaren fabrikazio metodoa hau da: aluminiozko zerrenda laua hodi bihurtzen da eta, ondoren, ertzak maiztasun handiko soldadura prozesu baten bidez konektatzen dira, eta, ondoren, juntura soldadura material betegarririk erabili gabe egiten da. Ondoren, doitu hodiaren tamaina tamaina eta tolerantzia zehatzak lortu arte. Orokorrean, oinarrizko materiala 3003 da, eta soldadurako konposatu konposagarria 4343 edo 4045 da. Maiztasun handiko olio hozkailu hodiak asko erabiltzen dira bero trukagailua ekoizteko hodietan labeak edo garrak hautsi ahal izateko eta sakrifizioaren korrosio erresistentzia eskaini ahal izateko. hodi hozkailuak doitasun handiko eta oso tolerantzia txikiekin fabrikatzen dira, bezeroen eskakizun zehatzak asetzeko. Hainbat tamaina eta forma erabil daitezke maiztasun desberdinetako olio hozkailuak fabrikatzeko. aleazio. Eta eman katalogoaren hautaketa edo tamaina pertsonalizatua.\nOlioa hozteko hodiak soldadura abiadura azkarra du, soldaduraren beroak eragindako zona txikia da, soldadurak ezin du pieza garbitu eta horma meheko hodiak eta metalezko hodiak solda ditzake. Maiztasun handiko olioa hozteko hodiak korrosioaren erresistentzia ona du eta beroa transferitzeko errendimendu ona du.\nOlio hozkailu hodiak automozio eta industria olio hozteetarako erabiltzen dira batez ere.\nErradiadore hodi gordinak, bero harraska aluminio olio hozkailuaren fabrikatzaile profesionala gara, hozkailu arteko hodiak, kondentsadoreak eta aire girotuko lotura hodiak. Eta OEM eta ODM onartzen ditugu. Mesedez, bidali zure marrazkia egiaztatzeko. Zure eskakizunaren arabera ekoiztuko dugu.\nErosi Olioa Hozteko Hodia gure fabrikan, hau da, Txinan fabrikatzen eta hornitzen duen Olioa Hozteko Hodia hornitzaile nagusietako bat da. Gure produktuek zerbitzu ona eskaintzen dute, esate baterako, urtebeteko bermea. Deskontu produktuak eskuratu nahi badituzu, gugandik lor ditzakezu. Gure produktuek doako lagina eskaintzeaz gain, aurrekontuak ere eskaintzen dituzte. Gainera, pertsonalizatutako kalitate handiko produktuak ditugu. Ongi etorri etxeko eta atzerriko lagun eta bezeroei gure fabrika bisitatzera eta gurekin lankidetzan aritzea, irabazi bikoitza lor dezakegula espero dugu.


Irala eta Ametzola auzoetako komunitate arloko topaketak - Uriola.eus\nuriola.eus 2016-04-07 09:03 Abusu\nBizikidetza hobetzeko asmoz, Irala eta Ametzola auzoek komunitate arloko monografia, Iralako eta Ametzolako "baliabideen gida" eta bizikidetzari buruzko inkesta aurkeztu dituzte.\nMonografiak, 'Auzoak bizikidetzan oratzen ditugu' izena duena, lurralde hori osatzen duten hainbat ezaugarri eta alderdiren argazkiak jasotzen ditu, besteak beste auzoen hasieratik historia demografikoa, herritarren mugimenduak, gizarte eta hezkuntza arloko datuak eta azkenik, komunitatearen osasun eta enpleguaren inguruko informazioa biltzen du. Dokumentu hori egin ahal izateko 200 pertsona eta 45 entitate baino gehiagok hartu dute parte.\nApirilean herritarrek eta pertsonal teknikoak bilera antolatu dute, monografikoan agertutako emaitzak xede izango dituena. Geroxeago egingo den komunitate arloko topaketan aldiz, herritarrei diagnostikoak landutako gaiak biltzen dituen txostena aurkeztuko da jendaurrean.\nAuzoetako bozeramaileak argitu bezala, datozen hilabeteetan ezagutza horren inguruko hainbat ekintza antolatu dituzte. Dena den, ekainean ospatuko diren topaketetan argituko dute egitaraua. Era berean, 'Iralako eta Ametzolako baliabideen gida' izenez egindako txostena bertan aurkeztuko da.\nAuzoetako hainbat datu\nIralabarri eta Ametzola auzoei buruz inkestatik ateratako datu garrantzitsu batzuk:\n1.- Gehienek aniztasuna onartzen dute eta sektore horretan begirunea eta tolerantzia pasiboa nagusiak dira. Adibidez, % 66,5ek erlijio aniztasunari ondo edo oso ondo deritzo.\n2.- Gehienek jarrera positiboak dituzte auzoetako gizarte eta kultura-arloko aniztasun-prozesuei dagokienez. Egoiliarrei euren hirian janzkera, hizkuntza, janari, aurpegiera edo kultura asko egoteaz galdetuta, horri ondo edo oso ondo deritzotenen portzentajea % 62tik % 75era artekoa da.\n3.- Lurraldean bizi izateaz pozik daude gehienak eta lurraldeari lotzen dituzten sustraiak dituzte; hala ere, gutxiengo batek auzoz aldatuko litzateke ahal izanez gero. % 73k bizitzeko lekua aukeratzea balu auzo berean bizitzen jarraituko lukeela dio.\n4.- Herritarrek oso balorazio positiboa egiten dute auzoan dauden tokiko administrazioko profesionalez, batez ere, hezkuntza eta osasunaren arloan. % 72k ondo edo oso ondo deritzo haien lanari.


Arantzako inauteria - Auñamendi Eusko Entziklopedia\nArantzako inauteriaz hitz egiteko, lehenik eta behin, izenaren gaineko ohar bat egin behar genuke. Folklorearen munduan Arantzako inauteria deitzen dena, egun, Arantzako dantzak edo Arantzako dantza luzea izenez ezagutzen da (herrian batik bat deitzen diote hala). Aspaldi da bestelako inauteri bat ospatzen dela inaute denboran propio, eta aztergai duguna, berriz, abuztuko festetan egiten da, Ama Birjinaren egunean, meza ondotik.\nZentzu honetan, inauteri honen bilakaera historikoa kapitulu garrantzitsua da. Inauteri gehienak bezala (euskal eremuez ari garela) gerra zibilaren garaian desagerrarazi zen. Geroago, 70. hamarkadatik aurrera, berreskuratze-saio garrantzitsuak egin zituzten hainbat taldek (Erketz Euskal Dantzari Taldea, Ortzadar Euskal Folklore Elkartea, etab.) eta honela, gaur sasoi oneko tradizioa da. Gaurko inauteriak bestelako jarduerak biltzen ditu (etxez etxeko eskea kantua eta dantza tarteko, adibidez), eta beraz, hurbilketa honetan gaur egun festetan egiten dutena azalduko dugu.\nArantzako dantzetan nahi beste bikotek hartzen du parte. Antzina, plazan aritzen ziren usuenik, baina gaur egun, eguraldiaren gora beherak saihesteko, frontoian egiten dute. Dantzari ateratzeko ez dago inolako baldintzarik, aski umetan hasten dira eta adin handiagoko helduak ere barne, gehienez ere 50 urteren bueltan daude plazara ateratzen diren dantzari zaharrenak. 40 dantzari biltzera ailegatu dira inoiz. Belaunaldi batzuek besteei irakasten dizkiete dantzak, auzolanean.\nGoizean diana jotzen da herrian barrena. Ondotik, eliz atarian eta mezarako sarreran, udaleko agintariak eta dantzariak sartzeko txistulariek pieza bat jotzen dute. Meza bukatutakoan, berriz, lagun horiek denak plazara eramaten dituzte musikariek, eta handik frontoira.\nFrontoian, hasteko eta behin, mutil-dantza bat egiten dute eta ondotik bigarrena; melodia berean biak, alegia. Hori egindakoan, lerroko bigarren eta azkenaurreko mutilak neska guztien bila doaz neska-biltzearen musikaz lagunduta, zapiak elkarri emanez. Neskak mutilen artean kokatu direlarik (neska-mutil, neska-mutil hurrenkeran), zortziko erdia egiten dute, zubirik gabe (herrian soka-dantza deitzen dena). Hori egin ondotik, mutilak ateratzen dira eta neskek neska-dantza egiten dute. Hau ere bukatuta, badoaz, eta mutilak sartzen dira hiru bueltakoa egiteko haiek bakarrik. Azkenik, eta sail osoa bukatzeko, zortzikoa (zubia barne) egiten dute osorik, denek elkarrekin, mutilak nesken bila joanda.\nAzken bi urteotan, inauterietako larunbatarekin herri-kirolen apustuen ondotik, Moxorro xuriek zortzikoa eta hiru bueltakoa dantzatzen dituzte, garai bateko ohitura berreskuratu asmoz (eta Moxorro beltzak larunbat gauez ateratzen dira aurpegia estalita jendea ikaratzera). Mozorro zuriak normalean galtza urdinez janzten dira, salbu larunbatean, galtza zuriarekin janzten baitira; honela, festetarako bezala jantzi eta dantzatzen dute.\nAski errotua dago herriko dantza hauek festetan egitea. Erabat sustraitua, halaber, zortzikoa herritik kanpo dantzatzea edonongo festak edo ospakizunak direlarik.\nTxistularia (bat edo bi normalean, taldea azken urteetan) eta atabalaria izaten dira musikariak. Ahots bakarrean edo bitan jotzen dute eta frontoia behin eta berriz batetik bestera gurutzatuz egiten dute emanaldia. Dantza horien partiturak atxikirik dira lan honetan, kasu honetan, Ortzadar Elkarteak jatorrizkoaren gainean eginiko konposizioak dira.\nHasieran aipatu dugun bilakaera kontuan hartuz, jantzia urteen bueltan aldatu dela iruditzen zaigu. Jatorrizko moldearen zantzu garbirik ez dago. Gaur egun mutilak zuriz janzten dira, gerriko, zapi eta txapela gorriaz, eta espartin zuriak zinta gorriez. Lepoan koloredun zapi handia daramate gainera, soka-dantzan bikotekidearekin elkartzeko erabiltzen dutelarik.\nNeskak, bestetik, bi marra gorridun gona zuria, atorra zuria, gerruntze gorria, espartin zuriak zinta gorriekin eta media zuriak janzten dituzte. Zapi koloredun handia ere daramate lepoan. Jantzia norberak egiten du, ez dira herrikoak, eta batzuen eta besteen artean aldeak izaten dira, jostun ezberdinak nabari dira.\nAntzina, inauteri garaian egiten zen hartan, traje arlekinatua erabiltzen omen zuten mutilek; hainbat koloretako galtza eta atorrak ziren. Txapelean, halaber, koloredun zintak zituzten. Ez dakigu hau puntualki gertatutako zerbait izan zen ala ohiko janzkera zen, baina Erketz taldeak badu bere artxiboan argazki zahar bat zeinetan arlekinatua delakoa aski garbi ikus daitekeen. Ortzadar Elkarteak, pista hari jarraiki, jantzi hura berreskuratu zuen bere agerkizunetan erabiltzeko.\nFERNANDEZ DE LARRINOA PABLOS, Kepa. Calendario de Fiestas y Danzas tradicionales del País Vasco. Bilbao: Gobierno Vasco, 2003.\nARRARAS SOTO, Francisco. Danzas e indumentaria de Navarra, Merindad de Pamplona II. Pamplona: Príncipe de Viana, 1987, pp. 73-74.\nARRARAS SOTO, Francisco. Arantzako Zortzikoa (Amarbigin eguna). DVDa. 06/08/15. Ttipi-ttapa telebista.\nOrtzadar Folklore Taldea. Ana Telletxea (ES)\nOrtzadar Folklore Taldea. Ana Telletxea (EU)


Enpresa sortzeko laguntza - UrolaKosta agentzia\nEnpresa sortzeko laguntza/\nEnpresa bat sortu nahi duen pertsonak gauza asko hartu behar ditu kontuan aurretik, bere enpresa sendotu eta arrakasta izan dezan.\nHain zuzen ere horregatik enpresa berriak abian jartzeko bidea ahalik eta gehien errazteko eta hauek sortu ondoren beren iraupena bermatzen laguntzen duten zerbitzuak eskaintzen dizkizugu:\nAholkularitza eta informazioa: sektoreari buruzko informazioa, forma juridiko aproposena, zerga eta lan arloa, baimenak...\nBideragarritasun plana egiteko laguntza.\nEnpresa martxan jartzeko laguntza, Foru Ogasuna, Gizarte Segurantza eta beste hainbat erakunderekiko izapideetan.\nEkiten gunea: zure enpresa-egitasmoa garatzeko gunea.\nDiru-laguntzak: zuri egitasmoari ondoen egokitzen zaizkion diru-laguntza deialdiak bilatu eta eskabideak egiteko laguntza.\nFinantzaketa iturririk egokiena bilatzeko laguntza\nBideragarritasun plan eta enpresa kudeaketaren inguruko prestakuntza.\n"Hartu behar den denbora ideia aztertzeko, dirua arriskatu baino lehen!"\nNegozio-ideia bat aurrera eramatea erabaki aurretik oso garrantzitsua da egitasmoaren bideragarritasun-plana egitea.\nNegozioa abian jarri edo ez erabakitzen lagunduko dizu tresna horrek, ondorengo alderdiak aztertuz: pertsona/talde sustatzailea, egitura juridikoak, jarduera, merkatua, marketing plana, gastu orokorrak, pertsonala, beharrezko inbertsioak, finantzaketa, legedia, izapideak...\nBideragarritasun-lana egiten lagunduko dizugu.\nEnpresa berri bat sortzeko bidean ageri ohi den aurrenengo beharretakoa finantzaketarena da.\nUrola Kostako Udal Elkarteak hitzarmenak eginak ditu hainbat finantza erakunderekin, merkatukoak baino baldintza hobeagoetan maileguak lortu ahal izateko.\nGure zerbitzutik zure eta zure proiektuaren ezaugarrien arabera aukera hoberena ezagutzen lagunduko dizugu.\nEkiten gunea ekintzeentzako lanerako espazio berria da. Bertan zure enpresa-egitasmoa landu eta garatzeko doako bulego partekatua izango duzu eskura.\nGune honek, zure ideia lantzen duzun bitartean, gainerako ekintzaileekin partekatzeko aukera eskaintzen dizu, sinergiak eta ideiak sortzeko, proiektuak garatzeko... Hau da, bulego ireki eta kolaboratzailearen kontzeptupean funtzionatzen duen gunea da.\nEkiten gunearen ezaugarriak:\nBere sarrera propioa\nKomunak (elbarrientzako egokituta)\nOrdutegia: Astelehenetik ostiralera: 08:00-14:30.\nHitzordua eta argibideak


apirila « 2013 « VGaztea bloga\nXtraclubeko udako kanpamenduak (1996 eta 2000 urteen artean jaiotako gazteentzat)\nKategoriak: Gazteak hedabideetan — Etiketak: kanpamenduak, uda, xtraclub — 30 apirila 2013 07:22\nGAZTERIA ATALA UDAKO KANPAMENTUAK.\nUda honetan 3 kanpamentu egingo ditugu: bi, Cuniten (Tarragona) eta bat, Peñiskolan (Castellón), ekainaren amaieratik uztailaren erdiraino. Egonaldiak kanpinetan izango dira. Handik txangoak egingo dira, hondartzetara eta inguruko leku interesgarrietara.\n1996 eta 2000 bitartean jaiotako neska-mutilentzat.\nAurretiko izen-ematea: maiatzaren 6tik 19ra\nZozketa: maitzaren 20an\nIzena ematea: maiatzaren 22tik 29ra\nHutsik geratutako lekuak: ekainaren 3an\nEskabideak aurkezteko eta izen-ematea formalizatzeko bide hauek balia daitezke: Gazteen Argibideetarako Bulegoa, gizarte etxeak, kirol instalazioak, 010 telefonoa edo Internet www.vitoria-gasteiz.org\nInfo + www.vitoria-gasteiz.org/xtraclub\nZerbait trukatu nahi baduzu, hau da zure iragarki taula gaztea.\nKategoriak: Gazte Plana — Etiketak: gazteak, parte hartzea, trukea — 29 apirila 2013 09:20\nGasteizko Udalak on-line iragarki taula bat jarri du martxan bere web orrian, Gazteen Argibideetarako Udal Bulegoak daukan atalean, Gasteizko gazteen artean trukea bultzatzeko, bai ezagutza, bai objetuak, bai baliabideak… Web guneak aukera pila ekaintzen dizkie hiriko gazteei.\nIragarki taulari buruzko zehetasun guztiak web orriko helbide honetan aurkitu ahal dira, edo Gazteria Atalaren web orrian. Geihago…\nDrogei buruzko informazioa eta testing Prudentzio Deunaren gauean\nKategoriak: Gazte Plana — Etiketak: ailaket, Osasuna, testing — 26 apirila 2013 09:03\nApirilaren 27ren gauean 23:30-etatik 2:30h-etara, Ailaket Elkarteak droga-kontsumoari lotutako arrisku-murriztapenean ekintza bat egingo du Testing Programa barruan. Kokapena Burullerias plazan izango da.\nAprobetxatzen dugu Prudentzio Deuna-ren jai zoriontsuak zuei opa izateko.\nGaztea bazara eta ikertzailea, ez galdu honelako berriak eta aukerak\nKategoriak: Gazteak hedabideetan — Etiketak: gazteak, ikerketak, lana, zientzia — 25 apirila 2013 13:48\nHizkuntza Kluba: hizkuntzak praktikatzeko, OMIJen daukazu aukera ona.\nKategoriak: Gazte Plana — 23 apirila 2013 08:23\nHizkuntza Klubak paregabeko aukera eskaintzen dizu ikasten ari zaren hizkuntza praktikatzeko edota zure herrialdeko hizkuntza beste pertsona batzuekin partekatzeko.\nNorentzat da Hizkuntza Kluba? Gasteizen bizi, ikasi edo lan egiten duten 16 urtetik 30era bitarteko gazteentzat\nKlubak bi aukera eskaintzen dizkizugu: hizkuntza trukea eta hizkuntza kluba Geihago…\nGaztea eta sortzailea bazara eta zure proiekturako laguntza behar ba duzu, Haziak – Bulegoa da behar duzun baliabidea.\nKategoriak: Gazteen emaitzak. — Etiketak: aisialdia, gazteak, haziak, kultura, parte hartzea — 22 apirila 2013 08:11\nVitoria-Gasteizen erroldatuta dagoen edozein gazte edo gazte talderentzat da, beti ere 14 eta 30 urte bitartekoa bada.\nZertan lagunduko dizuegu?\nZuen ideia proiektu egingarria izaten lagunduko dizuegu.\nIdeiari forma eman eta proiektu bilakatzeko laguntza teknikoa emanez.\nPosible egiteko informazio baliagarria eskainiz.\nBehin proiektua esku artean duzuela, martxan jartzen lagunduko dizuegu:\nBeharrezkoak diren baimenak lortzeko laguntza eskainiz.\nIkus-entzunezko materiala maileguan utziz.\nProiektua ezagutarazten lagunduz.\nEspazioak bilatzen sostengua emanez\nGazteek gazteentzako egindako ekimenen topagunea ahalbideratuz.\nEtxanobetarren etxetik pasa zaitez, Santa Maria kalea, 11.\nDeitu 945161990 telefonora eta hitzordua jarriko dugu.\nInformazioa gehiago Gazten Bulegoaren web orrian Geihago…\nGazteriaren web orrian oinarriak eta informazioa gehiago aurkitu ahal dituzu. Geihago…\nBidaiari gazteentzat: InterRail-i buruzko hitzaldia, Omijen (gazteentzako bulegoan)\nKategoriak: Gazteen emaitzak. — Etiketak: aisialdia, bidaiateca, gazteak, mugikortasuna — 15 apirila 2013 07:38\nApirilak 17an, arratsaldeko 19:00etan, Maitanek, Cirak eta Garazik bere esperientzia kontatuko digute. Ez galdu. Izena eman behar da, bulegoan bertan (Plaza berrian), emailez coordinaomij@vitoria-gasteiz.org edo telefonoz, 945 16 13 30 telefonoan.


SAHARAREN ALDEKO XV KARABANA\n2019.eko urtarrilaren 24tik 26a bitarte.\nAurreko urteotan bezala, aurten ere, Euskadiko Sahararen aldeko Elkarteen Koordinadorak XV. elikagaien karabana antolatu du Tinduf-era (Argelia), saharauien errefuxiatuen kanpamenduetara eramateko. Orain dela 44 urte han bizi dira 165.000 pertsona, ezer gabe, gehienak emakume eta umeak.\nLagundu nahi baduzue, urtarrilaren 24tik 26ra arte, KABIGORRI ATENEORA atuna, sardinak, arroza, azukrea, lekaleak, pasta eta konpresak ekar ditzakezue.\nJanariak ekarriz gero, kristalezko poteetan ez egotea eskatzen dizuegu, baizik eta plastikoz bilduta; hara eramateko hobeak dira eta.\nHalaber, 2019ko uztailan eta abuztuan gure herrira etorriko diren 10-12 urte arteko neska-mutil errefuxiatu saharrarentzat harrera-familiak behar ditugu. Zuen seme-alabek beste bizimodu bat ezagutzea eta baloratzea nahi baduzue, eta interesatuta bazaudete elkar-harrerapen horrekin, Udalako Ongizate Sailara ala TADAMUN ELKARTERA argibide bila (telefonoa 666 50 13 50) jo dezakezue, 2019ko martxoaren amaiera arte.


Aurtengo Mintza Eguna ekainaren 3an Derion! – Egizu elkartea\nMintza Egunak Nafarroatik Bizkaira egin du salto aurten eta Atarrabiari Deriok hartu dio lekukoa. Jadanik ari dira saltsan Txorierriko Berbalaguna eta Totoan, bertoko euskara elkarteen federazioa.\nEkainaren 3an Derio izango da Euskal Herriko mintzalagun, mintzakide, berbalagunon Topagune. Lagunartean euskaraz hitz egin eta ondo pasatzeko sekulako plana ari dira prestatzen: Hamaiketakoa, triki-dantza poteoa, bisita gidatua, kalejira, bazkaria… Maiatzaren 29a baino lehen eman behar da izena, www.mintzalaguna.eus atarian, edo zuen herriko dinamizatzailearen bidez.\nAurtengo berrikuntza tentagarriena da, bazkalostean kantuan eginaz giroa gori-gori jartzeko! Euskarazko kanta oso ezagunak dira abestuko ditugunak, betikoak, ziur asko gehienak jakingo dituzue. Kantutegia www.mintzalaguna.eus atarian jarri dugu eskura, bertatik jaitsi ahal dezazuen… eta ekainaren 3an Taberna ibiltarian, taldean abesteko zuen gustukoena aukeratu dezazuen!\nEra berean jakin bazkalostean, Taberna ibiltariarekin batera, umeentzako puzgarriak ere izango direla.\nasier barruetabeña2017-04-06T09:24:23+02:002017-04-06|agenda, berbalagunok, egizu, irteerak, kultur jarduerak|0 Comments


Hiru langileren heriotza gogoan dute - Zizurkil - Tolosaldeko ataria\nHiru langileren heriotza gogoan dute\nTolosaldeko Ataria 2019-05-01 16:17\nAzken urtean hiru langile hil dira Zizurkilen; gertaerak salatzeko, Ernaik eta LAB sindikatuak ekimen bat egin zuten, atzo, Zizurkilgo Joxe Arregi plazan.\nHiru dira azken urtean Zizurkilen lanean ari zirela hildakoak. Horren harira, eta Maiatzaren Lehena dela kontuan hartuta, pankarta bat zintzilikatu zuten atzo LABek eta Ernaik, Prekarietatea hiltzailea; kapitala hautsi, bizitzari eutsi lelopean. Horren parean, lurrean, hiru pertsonen siluetak gorriz margotu dituzte. «Herri berean hiru langileren heriotza gertatzea oso gogorra eta salagarria iruditzen zaigu», adierazi du LABek.\nIazko urrian hil ziren bi langile, eta otsailean hil zen hirugarrena. Lehen ezbeharra urriaren 2an gertatu zen: Abiadura Handiko Trenaren Zizurkilgo tunela eraikitzeko lanetan ari zen 30 urteko langilea hil zen. Handik lau egunetara izan zen bigarrena, uzta biltzeko makina batek 46 urteko zizurkildarra harrapatu zuen azpian eta hurrengo egunean zendu zen. Azken istripua, otsailaren 4an gertatu zen, 43 urteko langile bat hil zen eraikuntza metalikoak egiten dituen Ula enpresan.\nIrati Saizar Artola 2019 mai 01 Tolosaldea\nEskualdean ez dira gutxi borrokan ari diren langileak, egun: adinekoen egoitzetako eta lehen arretako langileak, polizia etxe eta epaitegietako gar...


Azpeitiako Dinamoa eta Hendaiako Borderline Fabrika proiektuak, mahai gainean | Hernani Erabaki\nHernaniko Sormen Gune berria definitzeko prozesua bere azken urratsera iritsi da. Bi saio ireki egin dira dagoeneko, eta saio bakoitzean 25 pertsona inguruk parte hartu dute, guztira 36 pertsona ezberdin izan direlarik.\nLehendabiziko saioaren helbura gaur egun Hernani eta inguruneko sortzaileen erabilerak eta beharrak identifikatzea izan zen. Horrela, erabiltzen dituzten guneak eta zertarako erabiltzen dituzten zehaztu zen lehenik, Ave Mariaren erabilera posibleak definitzeko ondoren. Kudeaketa ereduaren inguruko lehen ideiak ere jaso ziren bertan.\nBigarren saioan, Azpeitiako Dinamoa eta Hendaiako Borderline Fabrika proiektuak gonbidatu ziren eta bertako ereduetatik Hernanirako irakaspenak eta kontuan hartzeko ideia interesgarriak jaso ziren.\nHirugarren eta azken saioaren helburu nagusia orain arte sortutako ideia guztien artean adostasunak bilatzea eta zehaztea izango da. Eta horretarako, gai ordenak hiru atal hauek izango ditu:\n– Lehen bi saioek eman dituzten emaitzak aurkeztu\n– Sormen Gunearen proiektuaren definizioan adostasunak landu: edukiak eta kudeatzeko erak\n– 3 bilerako prozesua amaituta, nola eman nahi diogu jarraipena proiektu honi?\nHitzorduak aldaketak izan ditu, Iturola Elkarlan Sorgunean izango da, datorren astelehenean, apirilaren 8an, arratsaldeko 18:30etik 21:00etara.\nAzken bilera izanik, lehen eta bigarren bileretan hurbildu direnak gonbidatu nahi dira bereziki, eta baita orain arte parte hartzeko aukerarik izan ez dutenak ere, proiektuaren berri zuzenean izan dezaten.\nIzena emateko: sormen-gunea@hernani.eus


ARARTEKO, 2.8. Autonomia erkidegoen parte hartzea. Eskumen banaketa EAEn. Erakundeen arteko koordinazioa\nAMALeko 11. artikuluaren arabera, Espainiako Konstituzioaren, Autonomia Estatutuen eta indarreko legediaren arabera dagozkien eskuduntzak kaltetu gabe, honako eginkizunak dagozkie autonomia erkidegoei:\n– Euren lurralde esparruan, norberaren autonomia sustatu eta mendetasuneko egoeran dauden pertsonei arreta emateko zerbitzuak planifikatzea, antolatzea, koordinatzea eta zuzentzea.\n– Euren lurralde esparruan, mendetasuna baloratzeko eta arreta emateko behar diren zerbitzuak eta baliabideak kudeatzea.\n– Koordinazio soziosanitarioko prozedurak ezartzean, beharrezkoa balitz, arreta eraginkorra bermatzeko egokiak diren koordinazio erakundeak sortuz.\n– Zentro eta Zerbitzuen Erregistroa sortzea eta eguneratzea, betekizunak eta kalitate estandarrak betetzen direla bermatzeko ziurtagiriak emanez.\n– Banakako Arreta Programak egiten direla bermatzea.\n– Zentro eta zerbitzuen betekizunak eta kalitate estandarrak ikuskatzea eta bete ezean zigortzea, baita onuradunen eskubideei dagokienez ere.\n– Aldian-aldian dagokien lurraldean Sistemaren funtzionamendua ebaluatzea.\n– Estatuko Administrazio Nagusiari 32. artikuluan xedatutako finantzazio irizpideak aplikatzeko behar den informazioa ematea.\nEAEren administrazio eraketa berezia dela-eta, aztertzen ari garen gaian dagoen eskumen banaketa labur aipatu behar da.\nEAEk, Konstituzioko 148.1.20 eta Autonomia Estatutuko 10.12 artikuluen arabera, bereganatuta dauka, esklusiboki, gizarte laguntzari buruzko eskumena. Halaber, erkidegoaren garapenari, berdintasunari, eta haur, gazte eta adinekoei buruzko politikari dagokienez, EAEk eskumen esklusiboa dauka, Estatutuko 10.39 artikuluaren arabera.\nEusko Legebiltzarraren Gizarte Zerbitzuei buruzko abenduaren 5eko 12/2008 Legeak AMALeko 14. artikuluak ezarritako prestazioak aurreikusi eta euskal gizarte zerbitzuen sarean sartzen ditu; bai lehentasunezko zerbitzuak –15. artikuluan zerrendatuak eta 21 eta 25 artikuluen artean zehaztuak–, bai prestazio ekonomikoak.\nAutonomia Erkidegoko Erakunde Komunen eta Lurralde Historikoetako Foru Erakundeen arteko harremanei buruzko Eusko Legebiltzarraren azaroaren 25eko 27/1983, Legeak azkenei ematen die, euren lurraldearen barruan, erakunde komunen gizarte laguntzari buruzko eta erkidegoaren garapenari, berdintasunari, haur, gazte eta adinekoen buruzko politikari dagokienez erakunde komunen legedia egikaritu beharra, Euskal Herriko erakundeek gai haietan duten ekintza zuzena kaltetu gabe (7.c 1 eta 2 artikulua). Eskumen exekutibo horietan euren zerbitzuen antolamendua arautzeko ahalmena, ahalmen administratiboa –ikuskapena barne– eta bide administratiboan ikuskatzeko ahalmena sartzen dira.\nGizarte zerbitzuei buruzko eginkizunak ezartzeko Eusko Jaurlaritzaren uztailaren 30eko 155/2001 Dekretuko 3. artikuluaren arabera, mendekotzat jotako pertsonenganako arreta eta zaintza foru aldundiei legozkieke, eta haiek bermatu behar lukete talde jakin horrentzako zentroak eta zerbitzuak egotea.\nAipatu Gizarte Zerbitzuen Lege berriak, III. tituluan, Euskal Autonomia Erkidegoko Gizarte Zerbitzuen Sistemaren eskumen, antolamendu, kontsulta eta parte-hartzearen araubidea ezartzen du, eta herri-administrazioek gizarte-zerbitzuen arloan dituzten eskumenak (39 artikulutik 42ra) eta administrazioen arteko lankidetza– eta koordinazio-organo eta –prozedurak zehazten ditu, hala Euskal Autonomia Erkidegoko Gizarte Zerbitzuen Sistemarako nola gizarte-ongizatea xede duten beste sistema eta politika publiko, kideko edo osagarri batzuekiko harremanetarako.\nLaburbilduta, Eusko Jaurlaritzari gizarte zerbitzuei buruzko lege ekimenaren erabilera eta arautzeko ahalmena; EAEn haien plangintza orokorra egitea; bere ekintza zuzenean sartutako prestazioak eta zerbitzuak ematea eta sistemaren koordinazio orokorra esleitzen dizkio, EAE osoan prestazio eta zerbitzuen garapen orekatua bermatzeko xedez; foru aldundiei, ordea, bigarren mailako arretako gizarte zerbitzuak ematea (22.2 artikulua) eta planifikatzea eta zerbitzu horien antolamendua arautzeko ahalmena esleitzen dizkio.\nBilbe horri EAEko udalek gizarte zerbitzuei buruz dituzten eskumenak batu behar zaizkio: oinarrizko gizarte zerbitzuen eta lehen mailako arretako gizarte zerbitzuen kudeaketa, Eusko Jaurlaritzari dagokion telelaguntza zerbitzua izan ezik. Horrela xedatzen dute, 20.000 biztanletik gorako udalei dagokienez, Toki Araubideko Oinarriei buruzko apirilaren 2ko 7/1985 Legeko 25.2 k) eta 26.1 c) artikuluek, gizarte zerbitzuei buruzko eginkizunak ezartzeko Eusko Jaurlaritzaren uztailaren 30eko 155/2001 Dekretuko 4. artikuluak eta Gizarte Zerbitzuei buruzko Eusko Legebiltzarraren abenduaren 5eko 12/2008 Legeko 42. artikuluak.\nAipatu Gizarte Zerbitzuen Legeko 23. artikuluaren arabera, "Eusko Jaurlaritzak, gizarte zerbitzuari buruzko eskumena duen sailak proposatuta eta gainerako euskal herri administrazioekin koordinatzeko eskumenak erabiliz, Gizarte Zerbitzuen Erakundeen arteko Organoaren bidez (...), arestiko artikuluan araututako Prestazio eta Zerbitzuen Katalogotik abiatuta, Gizarte Zerbitzuen Euskal Sistemaren Prestazio eta Zerbitzu Zorroa prestatuko du".\nZorri hori arautzen duen lege garapeneko dekretuak "–gutxienez– honako alderdiak zehaztu beharko ditu:\n– Zerbitzuen kasuan:\na) Zerbitzuaren ezaugarriak: izena eta definizioa, egituratzen dituen prestazio teknikoak zehaztuz.\nb) Zerbitzu modalitateak, egonez gero.\nc) Zerbitzuaren helburuak eta zer premiari erantzuten dien.\nd) Zerbitzua eskuratzeko betekizunak eta prozedura eta, hala balegokio, egituratzen dituen prestazioak, zerbitzuaren hartzaileen ezaugarriak eta, hala dagokionean, prezio publikoa edo tasa ordaintzeko baldintzak barne.\ne) Zerbitzua eteteko edo amaitzeko zioak eta prozedura.\n– Prestazio ekonomikoen kasuan:\na) Izena eta definizioa.\nb) Helburuak eta zer premiari erantzuten dieten.\nd) Eskuratzeko betekizunak eta prozedura, eta hartzaileen ezaugarriak.\ne) Jasotzeko baldintzak: ordainketen maiztasuna edo bestelakoak.\nf) Prestazioa amaitzeko arrazoiak".\n12/2008 Legeko lehen xedapen gehigarriak urtebeteko epea ematen zion Eusko Jaurlaritzari, indarrean sartu zen datatik zenbatzen hasita, EAEko Gizarte Zerbitzuen Euskal Sistemaren Prestazio eta Zerbitzuen Zorroaren Dekretua onartzeko. Txosten hau ixteko datan dekretua ez da argitaratu.\nHiru foru aldundiek, aipatzen genuen arautzeko ahalmena erabiliz, zenbait tresna juridiko eman dituzte. Haien bidez, batez ere, mendetasuneko egoera onartzeari eta AMALek jasotzen dituen prestazio ekonomikoei buruzko kontuak arautu dute.\nZerbitzuei dagokienez, EAEko ezarpenak ibilbide luzea dauka eta ez du arau aldaketa garrantzitsurik eskatu AMALeko manuetara egokitzeko.\n EUSKADIKO AHOLKULARITZA JURIDIKOAREN BATZORDEA. 97/2008 Irizpena, maiatzaren 22koa, Gizarte Zerbitzuen Lege aurreproiektuko 106/2008 kontsultari buruzkoa [lerroan]. Gasteiz: Justizia eta Herri Administrazio Saila, 2008. http://www.jusap.ejgv.euskadi.net/r47-home/eu webgunean eskuragarri.\n Autonomia Erkidegoko Erakunde Komunen eta Lurralde Historikoetako Foru Erakundeen arteko harremanei buruzko azaroaren 25eko 27/1983 Legeak (LHL) eskumen banaketaren barneko esparrua eta Euskal Herri barruko erakunde mailen artean baliabideak finantzatzeko eta banatzeko tresnak ezarri zituen.\nEuskal Herriko erakunde publikoen artean banatu beharreko baliabideak Kontzertu Ekonomikoaren kudeaketatik eratorritakoak dira, Estatuari kupo gisa ordaindutako zenbatekoa kendu ondoren.\nBaliabide horiek indarrean dagoen ordenamendu juridikoaren arabera erakunde komunak eta lurralde historikoetako foru erakundeak titular diren eskumenak edota zerbitzuak aintzat hartuz banatuko dira. Erakunde komunen eta foru erakundeen arteko baliabide banaketa horri banaketa bertikala deritzo.\nZerga itunduen bilketa, Kontzertu Ekonomikoaren arabera, foru aldundiei dagokie. Hori dela-eta, Euskadiko Ogasun Nagusiranzko finantza-fluxuak, ekarpenak deritzenak, egon behar dira, foru aldundi bakoitzak Euskadiko aurrekontuko gastuei egindako ekarpen.\nEkarpen hori, oinarrian, lurralde historiko bakoitzeko errentaren proportzio zuzenean erabakiko da, eta lurralde historiko bakoitzaren ahalegin fiskalaren eta autonomia erkidego osoaren batez besteko ahalegin fiskalaren arteko aldearen alderantzizko proportzioa eginez balioetsiko da. Lurraldeen arteko ekarpenen banaketari banaketa horizontala deritzo.\nBaliabideak banatzeko eta lurralde historiko bakoitzak Euskadiko Ogasun Nagusiari egin beharreko ekarpenak kalkulatzeko metodologia gutxienez hiru aurrekontu ekitalditarako onartu behar da.\nMartxoaren 23ko 2/2007ko Legeak, baliabideak banatzeko eta foru aldundiek Euskal Herriko Autonomia Erkidegoaren aurrekontuak finantzatzeko egin beharreko ekarpenak kalkulatzeko 2007-2011 aldian aplikatu beharreko metodologia onartu zuen.\nBestalde, finantza fluxuak egongo dira foru aldundietatik tokiko ogasunetara, udalek Kontzertu Ekonomikoaren kudeaketatik datozen baliabideetan parte hartzen dutelako. Lurralde Historiko bakoitzeko banaketa batzar nagusietan onartutako foru arauek arautzen dute. Finantzaketa horrek tokiko zergen kudeaketatik datorrena osatzen du. Tokiko zergen araudia ere lurralde historikoetako batzar nagusiek onartzen dute, Kontzertu Ekonomikoaren arabera (EKONOMIA ETA OGASUN SAILA. Baliabideen banaketa Euskal Herriko erakundeen artean [lerroan] Hemen eskuragarri: http://www.euskadi.net/r33-2220/eu).\n2.8.3. Erakundeen arteko koordinazioa\nGure erkidegoak daukan administrazio konplexutasuna ikusita, ezinbestekoa erakundeen arteko benetako koordinazio eraginkorra dagokien administrazioen artean.\nGizarte Zerbitzuei buruzko abenduaren 5eko 12/2008 Legeko 44. artikuluan xedatutakoaren arabera, Gizarte Zerbitzuen Erakundeen arteko Organoak euskal gizarte zerbitzuei buruzko erakundeen arteko lankidetza eta koordinazioa egituratzen ditu herri administrazioen artean, Gizarte Zerbitzuen Euskal Sistemaren batasuna bermatzeari begira. Erakunde hori Gizarte Zerbitzuen Erakundeen arteko Organoari buruzko martxoaren 30eko 101/2010 Dekretuaren bidez sortu da.\nArabako Lurralde Historikoan, norberaren autonomia sustatu eta mendekotasuneko egoerari arreta emateari buruzko erakundeen arteko koordinazioa Diputatuen Kontseiluaren abenduaren 17ko 66/2002 Foru Dekretuaren esparruan kokatzen da. Foru Dekretuak haien lurralde esparruetan oinarrizko gizarte zerbitzuak emateko 20.000 biztanletik beherako udalekin hitzarmenak sinatzea zuzendu behar duten irizpideak onartu zituen, eta haren I. Eranskinak Diputatuen Kontseiluaren urtarrilaren 12ko 1/2010 Foru Dekretua aldatu zuen.\nDekretu haren arabera, toki erakundeek Gizarte Politika eta Gizarte Zerbitzuetako Sailari lagundu behar diote oinarrizko gizarte zerbitzuak koordinatzeko eginkizunean, unitate horien eta Gizarte Ongizatearen Foru Erakundearen arteko komunikazio egokia ahalbidetu behar dute, zerbitzuen funtzionamenduari buruz eskatutako datu oro eman behar dute, garapen esparrua zonaldean duten foru zerbitzu eta programetan parte hartu behar dute, zerbitzua edo zerbitzuak fisikoki kokatzen diren lokalak eman behar dituzte, eta oinarrizko gizarte zerbitzuaren edo zerbitzuen benetako kostuaren %20 finantzatu behar dute.\nArabako Foru Aldundiak dioenez, udal horietako oinarrizko foru zerbitzuek berehala daukate mendetasuneko foru espedienteen egoerari buruzko informazio guztia, prozedura osoa biltzen duen sistema informatiko bakar batek kudeatzen dituelako; oinarrizko gizarte zerbitzuek Banakako Arreta Programak (BAP) prestatu eta informazioa Foru Aldundiari igortzen diote. Hark, bere aldetik, oinarrizko gizarte zerbitzu horien kostuaren %80 ordaintzeko konpromisoa hartzen du. Sarean antolatutako zerbitzu informatikoek eta aldian aldiko koordinazio bileren bidezko etengabeko jarraipenak koordinazio hori errazten dute.\nBestalde, adierazten digu hitzarmen horietan aipatutako Aldundiaren eginkizunen artean, oinarrizko gizarte zerbitzuari behar bezala funtzionatzeko behar beste argibide, laguntza tekniko eta aholkularitza ematea eta bere langileak Gizarte Politika eta Gizarte Zerbitzuetako Sailaren prestakuntza eta birziklatze planetan sartzea daudela.\nForu erakundeak eransten du, Gasteizko Udalari dagokionez, eskumenak erabat bereizita daudela: Aldundiak bere egiten du mendetasuneko arazoak duten pertsonen arreta eta Udalak autonomoak direnena Aldundiak jakinarazi digunez, erabiltzaileen datuak babesteari begira, Udalari adierazi zaio mendetasun espedienteari buruzko informazioa zuzenean dagokion pertsonari eskatu behar zaiola. Azkeni, ziurtatu digu "horri dagokionez erakunde bien arteko etengabeko lankidetza dago[ela], orain arte, ez [dela] datuak gurutzatzeko mekanismorik ezarri, eta, orokorrean, herritarrek erakunde eskudunera jotzen dute[la], zein den jakinarazitakoan".\nBizkaiko Foru Aldundiak adierazi digu gizarte zerbitzu espezializatuek Banakako Arreta Programa (BAP) erabiltzailearen edo haren ordezkariaren partaidetzaz eta udal bakoitzeko oinarrizko gizarte zerbitzuen laguntzaz ezartzen dutela, azken haiei dagokielako mendetasunaren balorazio espedientearekin batera doan gizarte txostena prestatzea. Aldundiak aintzat hartzen ditu udal zerbitzu horiek egindako balorazioa, diagnostikoa eta proposamena eta, zalantzarik egonez gero, aholkua eskatzen zaie mendetasuneko egoeran dagoen pertsonaren premientzat egokiena den esku-hartze mota erabakitzeko.\nEra berean, Bizkaiko Foru Aldundiak adierazi du, kasu guztietan, eskatzailea erroldatuta dagoen udaleko oinarrizko gizarte zerbitzuei mendetasuneko egoera onartzeko ebazpenaren eta egindako BAPen berri ematen zaiela, aurreikusitako zerbitzuak edota prestazioak ezagutu eta oinarrizko gizarte zerbitzu horrek pertsonari udal eskumenaren esparruan dauden baliabideak eman ahal izateko.\nGipuzkoari dagokionez, Banakako Arreta Programa (BAP) kudeatzeko hautatutako formulak berak ezinbesteko bihurtzen du foru eta udal administrazioen arteko koordinazioa. Foru erakundeak adierazi digunez, "mendetasuneko egoera onartzeko ebazpen guztietan interesatuak eskubidea duen zerbitzu eta prestazio guztiak (BAP teorikoa) adierazten dira. Bere interesen arabera, egokia deritzona eska dezake, oinarrizko gizarte zerbitzuen laguntzarekin (informazioa eta orientabidea), eta horrek azkenean hautatutako zaintza aukera (BAP erreala) dakar. Bestalde, edozein unetan, bere premien arabera, zaintza aukera hori alda dezake, eta horretarako oinarrizko gizarte zerbitzuetako langileen laguntza izango du, horrela BAP errealari bizirik iraunaraziz, premiak aldatu ahala. Zentzu horretan, esan behar da Gipuzkoan ez dela hautatu 39/2006 Legeak bultzatzen duen BAPen kontratu ikuspegia; aitzitik, kontzeptu biziagoa hautatu da, eta hura bat dator gure lurraldeko gizarte zerbitzuen funtzionamendu historikoarekin".\nAldundi horrek jakinarazi digu, koordinazioa errazteko, "Gipuzkoan Internet bidezko aplikazio informatiko bat dago[era], EXTRANET izanekoa, eta horrek bidea ematen du[ela] sistemako eragile guztiek: Aldundiak, udalek eta zerbitzuen (balorazioa barne) hornitzaileek, sarean eta on-line lan egiteko; eta oinarrizko gizarte zerbitzu guztiek bide horretatik izapidetzen dituztela eskabideak, jarraipena egiteko eta emaitza ezagutzeko darabiltela".


olaztin errausketarik ez: Olatzagutian zaborra erretzeko plana urgentziaz bideratu nahi du Jimenezek\nOlatzagutian zaborra erretzeko plana urgentziaz bideratu nahi du Jimenezek\nCementos Portlanden fabrikari baimenak emateko prozesua azkartzeko hitza eman du presidenteordeak\nErredakzioa Iruñea. Berria\n«Lehenbailehen». Olatzagutiko (Nafarroa) Cementos Portland fabrikak hondakinak erretzeko baimena nahi du, eta hura jaso ahal izateko prozesua «ahalik eta azkarren» egiteko konpromisoa hartu du Nafarroako Gobernuko presidenteorde Roberto Jimenezek. «Fabrikaren etorkizuna bermatzeko egin beharreko urratsa da, eta lehenbailehen egin nahi dugu».\nIzan ere, Portlandek bere zortzi fabriketako bi ixteko asmoa du, eta, hondakinak erretzeko aukerarik izan ezean, ateak itxiko dituzten bi fabrika horietako bat Olatzagutikoa izan daitekeela uste dute lantegi horretako arduradunek. Enpresa udalaz gaindiko sektore plana prestatzen ari da, hondakinak erre ahal izateko. Plan horren arabera, sei milioi euroko inbertsioa eginen luke enpresak, lantegia jarduera berri horretara egokitu ahal izateko. «Lehiakortasuna sendotuko luke horrela enpresak», azpimarratu du Jimenezek.\nSektore planaren zirriborroa ia prest du Portlandek, eta jaso bezain pronto, «ahalik eta azkarren» tramitatuko dutela hitzeman du Jimenezek. «Asmoa da fabrikako lanpostuei eustea».\nOlatzagutiko plantaren proiektuak ez du herriko agintarien oniritzia jaso, eta herritarren artean ere kontrako jarrera eragin du. Hiru Mugak Batera plataformak behin baino gehiagotan salatu du egitasmoa.\nPublicado por plataforma en 8:05\nLa Mancomunidad de Sakana solicita que se suspenda...\nEl Parlamento Europeo exige que se elimine la inci...\nBirzikla daitekeena erraustea galarazi nahi du Eur...\nNo a la incineración. No a la imposición\nOlatzagutian zaborra erretzeko plana urgentziaz bi...\nEl Gobierno tramitará un PSIS para sacar adelante ...\nPSN pide tramitar el proyecto que decida Portland ...\nUPN, PSN y PP 'protegen' a las cementeras acusadas...\nVerdades sobre la incineración en Pórtland


Zergatik blokeatu dit bankuak nire kontu korrontea? | Consumer\nZergatik blokeatu dit bankuak nire kontu korrontea?\nNAN iraungita edukitzeak edo mugimendu susmagarriak egiteak blokeatutako kontua suntsi dezake. Hori zer kasutan gerta daitekeen eta nola saihestu azalduko dizugu\nGaur egun kontu korronterik gabe bizitzea gehienok ez dugu planteatzen. Horren adierazgarri da espainiarren % 98k kontu irekia duela, Espainiako Bankuaren azken 'Finantza Gaitasunen Inkesta'-ren eta Balore Merkatuaren Batzorde Nazionalaren (CNMV) arabera (2018an argitaratua). Hala ere, ez gara jabetzen bankuarekiko dugun mendekotasunaz kontua blokeatu arte, eta ezin dugu eragiketarik egin. Agur transferentziei, ordainagiriak ordaintzeari, nomina kobratzeari, dirua ateratzeari… Ohikoa ez den arren, arrazoi batzuk direla medio, gure kontu korrontea blokeatu egin daiteke. Eta horiek guztiak saihets ditzakegu.\nBanku batek kontu bat blokeatzeko arrazoiak\nOro har, banku batek kontu korronte bat blokeatu ahal izateko, “baimen judiziala behar da nahitaez, titular guztien adostasuna edo behar bezala justifikatutako arrazoiren bat egotea”, Espainiako Bankuak 2019ko Erreklamazio Memorian azaltzen duen bezala. Hiru arrazoi daude justifikatuta, eta horien artean dago, adibidez, NANa ez eguneratzea iraungi bada. Hori bai, erakundeak titularrari jakinarazi behar dio kontua blokeatu aurretik, eta, ezinezkoa bada, berehala.\n1. NANa iraungita izatea\nKontu korronte bat irekitzen dugunean, identifikatu egin behar dugu. Ez da bankuen gutizia, legeak ematen du. Hala ere, gutako gehienok pentsatu ohi dugu behin eginda nahikoa dela, baina ez da hala. Erakundeak behartuta daude bezeroei buruz duten informazioa eguneratuta edukitzera; horregatik, gure NANa iraungitzen bada, berriro aurkeztu behar dugu. Hala egin ezean, gure kontua blokea lezake ondorio guztiekin. Beraz, gure bankuaren ohar bat jasotzen badugu gure nortasun-agiria eguneratu behar dugula ohartaraziz, hobe da hori egitea blokeatutako kontu korrontea amaitu nahi ez badugu.\nBanku batzuek izapide hori bulego batean egitera behartzen dituzte bezeroak; beste batzuek, berriz, dokumentu berriaren argazki bat bidaltzen dute mugikorrerako aplikazioen bidez, eta horrek prozesua errazten du.\nNolanahi ere, Espainiako Bankuak adierazi du ez dela “onargarria”, eta ez datorrela bat banketxe batek kontu korronte bat blokeatzea, dokumentazio falta dela eta, bezeroari horren berri eman gabe.\n2. Egin mugimendu susmagarriak\nBankuak behartuta daude beren bezeroak identifikatzera, baita kontura eman nahi dioten asmoa ezagutzera, eragiketen etengabeko jarraipena egitera eta informazioa biltzera ere, beren jarduera profesionala ezagutzeko, kapital-zuritzearen prebentzioari buruzko araudiak ezartzen duen bezala.\nHorrek esan nahi du erakundeak gure kontuan ohikoak ez diren eragiketak atzematen baditu edo gure profilarekin zerikusirik ez badute (adibidez, beste herrialde batzuetatik datozen diru-sarrerak), gure funtsen jatorria egiaztatzen duen dokumentazio gehigarria eska diezagukeela. Ez badugu ematen, bankuak kontua blokea dezake.\n3. Agindu kontraesankorrak ematea\nKontu korronte baten titularrek bankuari agindu kontraesankorrak ematen badizkiote, bankuak kontua blokea dezake, esku hartzen duen inor ez faboratzeko. Praktika honen helburua da entitateak jarrera neutroa izatea titularkideen arteko gatazkaren aurrean; beraz, garrantzitsua da horrelako egoerak saihestea. Bankuak neurriaren berri eman behar du blokeatu aurretik edo, beranduenez, berehala, eta kontua desblokeatu titularkideak akordio batera iristen direnean edo erabaki judizial bat dagoenean.\nBigarren kontu bat izan eragiketak egiten jarraitzeko\nKontu korronterik gabe geratzea arazo handia izan daiteke; izan ere, ezin izango diegu aurre egin finantza-betebeharrei, ezta gure eguneroko finantzak kudeatu ere. Hori gerta ez dadin, gutxieneko diru-kopuru bat duen bigarren kontu korrontea izatea da egokiena. Hala, kontu nagusia blokeatuta amaitzen bada, dirua atera dezakegu bigarrenetik edo txartel elkartua erabili eguneroko erosketetarako. Eta, gainera, transferentziak egiteko eta ordainagiriak ordaintzeko bitarteko bat izango dugu.\nBigarren kontu horrek gasturik eta betebeharrik sor ez diezagun, komisiorik eta loturarik gabeko kontu korronte bat ireki dezakegu, ez nominak ez ordainagiriak helbideratu behar ez dituena, ez eta gutxieneko saldo bat izatera ere, doan izan dadin. Hala, behar dugunean bakarrik erabil dezakegu. Interneteko kontuek, bai fintech bankuek merkaturatzen dituztenek bai erakunde tradizionalek, premisa hori betetzen dute.


Gizakia Afrikatik atera zenekoa - Elhuyar Aldizkaria\nHasiera » Albisteak » Gizakia Afrikatik atera zenekoa\nGizakia Afrikatik atera zenekoa\n(Argazkia: L. Betti-Nash)\nGizaki modernoa Afrikan garatu zela argi dago, baina noiz atera zen handik? Batzuek uste dute aspaldi gertatu zela, duela ehun mila urte, eta beste batzuek ez hain aspaldi, duela berrogeita hamar mila urte. Garaia zehazki jakitea zaila izango da, baina ikerketa batek erakutsi du ez zela oso aspaldi izan.\nIkerketarako argibideak Hofmeyr-en, Hegoafrikan, aspaldi aurkitutako garezur baten datazioak eman ditu. Datazioa ez dute zuzenean egin hezurrean, zeharka baizik; garezurraren barrualdean zeukan materiala datatu dute. Duela 36.000 urte itsatsi omen zitzaion material hori garezurrari; beraz, garezurra garai hartakoa da, gutxi gorabehera.\nBestalde, gizakia Afrikatik atera zenean (talde batzuk aterako ziren, eta beste batzuk han geratu), Afrikako gizakia eta Afrikatik kanpokoa oso antzekoak izango ziren morfologikoki. Bada, Hofmeyr-eko garezurraren morfologiari ere erreparatu diote: garai bertsuan Europan eta Asian bizi izan ziren gizakien garezurraren oso antzekoa omen da.\nBeste Neanderthal-Sapiens hibrido bat\nGizakia Afrikatik atera zeneko garaia ez da eztabaida bakarra. Antropologoak ez dira ados jartzen erabakitzeko gizaki modernoa Neanderthalgoarekin gurutzatu zen.\nBada, aldeko iritzia duen talde batek iragarri du gurutzaketaren beste froga bat aurkitu dutela. Ikerketa horretan ere garezurrak izan dituzte aztergai. Errumaniako koba batean aurkitutako garezur bat (duela berrogei bat mila urtekoa) gaur egungo gizakiarenarekin alderatu dute; eta garezurra funtsean gizaki moderno batena omen da, baina Neanderthalgo gizakiarenak izan litezkeen hainbat ezaugarri omen ditu.


EITB Media, Ukrainan\nPublikatuta: 2022/01/24 14:26 (UTC+1) Azken eguneratzea: 2022/02/24 12:19 (UTC+1)\nUkrainako mugan tentsioa areagotu ahala, bertara begira daude nazioarteko begi guztiak. Herrialde barruan bizitzen dena helarazteko bertaratu da Irazabal.\nAne Irazabal. EITB Media\nEuropar Batasuna AEBko ordezkariekin bilduko da gaur, Ukrainako krisiaz hitz egiteko\nAEBk posible ikusten du Europako gas-hornidura Qatarren esku gelditzea, Errusiak Ukraina inbaditzen badu\nUkrainarrak aterpeak prestatzen hasi dira Kieveko eraikinetako sotoetan\nAne Irazabal kazetari eta EITB Mediako berriemailea Ukrainako hiriburuan da, Kieven, bertan gertatzen denaren azken ordukoaren berri emateko. Azken asteetan Ukraina nazionarteko informazioaren interesgune nagusia izaten ari da, eta Irazabalek bertatik bertara kontatuko digu.\nNATOk babestutako Ukrainaren eta Errusiaren artean areagotu den tentsioak Europako herrialdera bideratu ditu nazioarteko begirada guztiak. Herrialde barruan bizitzen den guztia kontatzeko bertaratu da Irazabal.\nGaurko kontakizunean erakutsi digunez, zenbait ukrainar aterpeak prestatzen hasi dira Kieveko eraikinetako sotoetan, balizko gatazka armatu baten aurrean prest egoteko.\nAtzo, aldiz, berriemaileak Ukrainako herritarren artean krisi honen aurrean dauden jarrera desberdinak erakutsi zizkigun. Gatazka isilak patriotismoa piztu du zenbaiten artean, beste herritarrengan nekea sumatzen den bitartean.\nUkrainarrak, patriotismoaren eta nekearen artean\nEgun on, #Kiev pic.twitter.com/8csrSLhfcW\n— Ane Irazabal (@AneIrazabal) January 23, 2022\nAne Irazabal albisteak 2022


Zer da Baserria XXI ? – Joxemi Zumalabe Fundazioa\nHome / Ezkerra / Zer da Baserria XXI ?\nIkasturte honetan zehar Gipuzkoako hainbat baserritar txiki batu dira elkarren berri izan eta elkarrekin antolatzeko gogoz, dituzten arazoei batera aurre eginez, elikadura burujabetzaren aldeko bideak zein nekazaritza iraunkorra eta agroekologikoa bermatzeko asmoarekin.\nHaien hitzetan «dinamika honetan gaudenok argi dugu Gipuzkoako Nekazaritzak eragile berri baten beharra duela. Izan ere hutsune handiak identifikatu ditugu, baina arazo handiak ere baditugu balizko eragile horren izaera zehazteko garaian. Izan ere, ez dakigu zenbat garen, ez dakigu nola egituratu… Bestalde, nekazarion ofizioak ez du erraztasun handirik ematen antolaketa horren diseinuak eskatzen duen dedikazio eta pentsamendua emateko, baserriak berak lan-ordu asko eta buruko min ugari dakarrelako berarekin. Ondorioz, Joxemi Zumalabe fundazioari eskatu genion prozesu kolektibo baten diseinu lan honetan laguntzeko».\nHartu eman hau oso aberasgarria izan da zentzu askotan eta post honetan konpartitu nahiko genuke hilabete hauetan bizi izan duguna, hots, egin dugun ibilbidea eta jaso ditugun ikaspenak.\nBaserria XXI elkarteko talde eragileko kideek gurekin kontaktatu zuten orain dela 10 hilabete eta denbora honetan elkartearen sortze prozesua burutzeko elkarlanean aritu gara. Hasierako hilabeteetan Azkoitian astero-astero sei lagun inguru batzen ginen taldearen sorrera prozesua diseinatu eta berau aurrera eramateko helburuarekin.\nBidean mugarri asko izan dira, adibidez, abenduan eskualdeko topaketak antolatu ziren Eibarren, Zaldibian, Arrasaten eta Lezon. Bertan 52 baserritar inguruk parte hartu zuten, haietako 19 emakumeak zirelarik. Topaketen helburuak hauexek ziren: elkar ezagutzea, partekatzen ditugun zailtasun eta hutsuneak identifikatzea, eskualdeka saretzen joatea eta urtarrileko jardunaldien berria ematea.\nTopaketetatik jasotako informazioa landu ostean, urtarrilaren 28 Andoainen beste mugarri bat izan genuen. Gipuzkoa mailako lehen asanblada orokorra hain zuzen ere. Bertan 40 baserritar inguru batu ziren (haietako 17 emakumeak). Eta helburuak ondorengoak: alde batetik, eskualdeko topaketetan identifikatu ziren beharrizanak bateratu eta lehenestea, lehenetsitako beharrizanetatik lan ildoak sortu eta adostu genituen, eta horrela, zertarako elkartu garen definitzea lortu genuen. Eta bestetik, antolaketa ereduaren inguruko gogoeta abiaraztea eta antolatzeko oinarriak adostea.\nI. Asanbladatik aurrera lau lan talde jarri ziren martxan: 1) Desobedientzia, 2) Presioa eta okupazioa; 3) Formakuntza eta Saretzea; 4) Antolaketa eredua eta merkaturatzea. Hilabeteak joan ahala, apirilaren 28an Zaldibian II Asanblada orokorra burutu genuen, taldearen funtzionamendua eta egitura hobeto zehaztu eta erabakitzeko. Hau bai erabaki potoloa! Bertan parte hartu zutenek barne harremanak, parte hartzea, horizontaltasuna eta botere harremanen kudeaketa kolektiboaren lanketa egitea beharrezkoa zela oso argi zuten.\nHori dela eta, ekainaren 16an Zaldibian barne formazio saio bat antolatu genuen aurreko landu eta hitz egiteko. Eta beraz, talde osasuntsu bat izateko tresna eta mekanismoak zehazteko edo aurrerago lantzeko konpromisoa hartu zen.\nElkarlanarekin hasi aurretik, Joxemi Zumalabe Fundazioarentzat baserritarren egunerokoa ezezaguna zen eta zentzu askotan elkarrengandik asko ikasi dugula esan dezakegu. Adibidez, dinamizazio honek gure lan egiteko moduak (erritmoak, metodologiak, bileren zehaztasun maila…) birmoldatu eta pentsarazi izan digute. Gainera, aitortu behar dugu barazki eta abereez ere zertxobait ikasi dugula!\nBukatzeko, elkarlan honetan Zaldibiako Transformazio gunea ezagutzeko aukera ere izan dugu, baita bertan gertatzen ari den zentzugabekeria ere. Kalitatezko elikadura ez baita baserritarron ardura bakarrik, denon ardura baizik. Eta hortaz, transformazio gunea martxan jartzeko sinadura bilketa martxan ipini dute. Zuen atxikimendua ematera animatzen zaituztegu! Transformazio guneari atxikimendua\nBaserri XXI elkarteko kideek esaten duten moduan:\nBASERRIA da Jakintza\nJakintza da Iraultza\nEtorkizuna da BASERRIA!!!


Lady Gaga aitzindari izan zen Online Fandom Culture ezagutzen dugun moduan - Musika\nLady Gaga aitzindari izan zen Online Fandom Culture ezagutzen dugun moduan\nGaur Fededunak, Swifties eta Zuzendariak ditugu. Baina Monstruo Txikiak aurretik ikusi ez genuen moduan landu ziren.\nBitxia bada ere, Gaga-ren zaletasuna biderkatu ahala, haiekin zuen harreman pertsonala estutu zen. 2009ko erdialdearen amaieran izan zen —bere lehen diskoa kaleratu baino lehen, Ospearen munstroa- 'erabiltzen hasi zela Munstro atzapar 'esku ikurra. Hatzak kiribildu eta airean altxatzea bezain keinu erraza izan zen, baina hain maiz egiten zuen linean eta oholtzan, ezen azkar harrapatu baitzuen. Zaleek kontzertuetan 'hankak' jartzen zituzten eta azkenean atzaparra lortu zuen bizkarrean tatuatuta , Instagramen partekatu zuena zaletasunerako opari gisa. Kanpotarra sentitzeaz, istorio pertsonalak partekatzeaz eta tolerantziari eta berdintasunaren garrantziari buruz predikatzeaz hitz egingo zuen, berak defendatzen zuen sinesmen sistema bat etengabe bozkatuz. Eta, beraz, Monstruo Txikiek izen bat, ideologia bat eta sinbolo unibertsala zituzten horiek batzeko. Munstro Txiki batek zer izan beharko lukeen zehaztuz eta komunitate sentimendu hori bere zaleen artean bizkortuz, Gagak kultu bat sortu zuen funtsean (baina, badakizu, dibertigarria, masa heriotza bezalako zerbait maltzurrez amaitzen den modukoa baino). Eta hori guztia elur bola online egiteko gai izan zen.\n'Gagak eta bere taldeak ulertu zuten hardcore fanbase bat sortzea sare sozialen bidez, eta zaleenganako duen ikuspegia oso pertsonala eta zuzena izan da beti', dio Deflemek, Monstruo Txikiak azkenean nola eta zergatik izan ziren Interneten azalduz. 'Kultura sortu zuen, badirudi bere eta bere zaleen arteko simetria dagoela, elkarren artean komunikatu baitaitezke. Lady Gaga tuiteatu dezakezu, eta nork daki? Erantzun lezake. Elkarreragin horizontalaren zentzu horrek, liluragarria izan arren, komunitatearen zentzu hori sortzeko balio du ».\n2013an hasi ziren gauzak benetan desegiten. Aldakako lesio ahul batekin hasi zen eta espiral osoan zehar ARTPOP kaleratze kanpaina, izarrarekin abiatu zena banantze bideak bere zuzendaritzarekin. Hori gutxi balitz, Terry Richardson argazkilari polemikoa kontratatu zuen bideo bat filmatzeko R Kelly, bere ibilbidea izan duen izarra. salaketek jota sexu-jokabide txarrarengatik, 'nahi duena egin' bere gorputzarekin. The bideoa orduan kontserbatu zen , Gagak denboraren murrizketek eragindako kalitate falta aipatu zuen inoiz argia ikusi ez zuen arrazoi gisa.\nGagak hainbat webgune okerrei aurre egin zien, bere webgunean lasaitasuna bilatuz. Jendaurrean, gauzak pixkanaka maldan behera joango zirela zirudien, baina inork ezin zuen zergatik zehaztu. A-ren margolan bitxi bat sortu ondoren oilasko deabrua Zale batek mezu luze bat idatzi zuen izarrarekiko zuten kezkari buruz Gagak erantzun zuen . Azkenean pozgarria izan zen, baina harrigarria izan zen mezuan, Gagak idatzi zuen hip-operazioan zehar abandonatuta sentitu zela eta jendea eta korporazioak aldrebesteko diru-behi bat besterik ez balitz bezala. Geroago, gai bikainak zabaldu zituen. hitzaldi nagusia SXSW-en (badakizu, Millie Brown-ek bere jantzia margotu zuenekoa). Noski, orain Katy Perry garai batean bizi ahal izango dugu zuzenean transmititzen du bere terapia , baina Gagak bere deabruak bere zaleei modu horretan biluzteko modua adibide bat da beraiekin hasieratik izan zuten harremanaren adibidea.\nGaga agian ez zen bere zaletasunarekin hain lotura estua izan zuen lehen pop izarra izan, baina, zalantzarik gabe, aro digitalaren ahalmen osoa aprobetxatzen duen lehena da. Jakina, teknologiarekin egin dituen esperimentu bitxiagoak ez dira beti markarik izaten —gogoratu bitxi hori ARTPOP aplikazioa hori ez da inoiz guztiz gauzatu? Baina, bere zaleei erantzun laburrak argitaratzera, mozkortutako selfiak partekatzera eta benetan sutsuak diren gaiak azaleratzera itzultzen duenean, benetako konexioa sortzea lortzen du, nahiz eta orain ere arraro sentitzen den.\nHorregatik, hain zuzen ere, Gagaren planoa jeniala da. Selfieekin, memekin eta noizbehinka bihotzez argitaratutako mezuekin batera, arena birak segundotan saldu ditzakeen ikono global modukoa izateaz gain, pop izarren paradoxa bihurtu du bere burua: auto-jakitun bat askatu dezake. komentatu ospea ' Paparazzi ', baina lortzen ere imajina dezakezu kaka aurpegia whiskyarekin berarekin eta mundua eskubideen arabera ezartzen norbaiten sofan goizeko 3etan. Haragi soineko bat eta ile arku batzuk baino gehiago behar dira Monsters Txikiak bezain leialak eta amorratuak bezain leialak direnak. Izar asko saiatu dira, baina zaleen etiketa hauetatik datorren identitate hedatuaren zentzua ulertu gabe. Inork ez du Gaga bezala egiten.\nJake jarrai dezakezu Twitter , eta ikusi Esme-k bere lana webgunea .\nDroga hauek jendeari edateari uzten laguntzen diote\nMac eta gazta izoztuak existitu behar ez lukeen janaria da\n'Fallout 4' filmeko droga guztiei baietz esan nien.\nZerk eragiten du jendea Shrooms-ek eraikinetatik salto egin eta hiltzera?\nZer esan haur batek 'WAP' zer esan nahi duen galdetuz gero\nNola izan Hirugarren Handia Hirukote batean\nAditu batek denbora guztian zergatik sentitzen zara hain bakartia azaltzen du\nNerabe antikapitalistak denden lapurreta aholkuak partekatzen ari dira TikTok-en\nMy Week Inside the Moonlite Bunny Ranch, Amerikako putetxe ospetsuena\nJames Earl Ray-ren izena garbitzeko King Family-en saiakeraren historia\nMetal Band Rises From Ashes of Destruction from Rises\nMunduko sukaldari onenetako baten ajearen sendaketarik errazena\nZenbat aldatu da gaztelu zuria Harold & Kumarren Burger Quest gaiztoaz geroztik?\nneskei oilar handiak gustatzen zaizkie\nentregatu amazon prime-rako\nlahey, ni naiz likorea\nmamajuana edan dominikar errepublika\nuso edertasun barra aurpegirako\nfalafel bill o reilly